U javnosti se pominju, a i miješaju se termini, isplativost i ekonomska opravdanost investicije, a to su dva suštinski različita pojma. Prvi se zasniva na poređenju prihoda i rashoda, a drugi na poređenju koristi i troškova. Ukoliko se putarina ne naplaćuje, nema prihoda, pa je rentabilnost jednaka nuli. To,međutim, ne govori ništa o opravdanosti takvog autoputa,jer autoputevi u Nemačkoj su nerentabilni, budući da se ne naplaćuje putarina, ali su i te kako opravdani, budući da je gustina saobraćaja veoma visoka. Nećemo i ne možemo se porediti sa Njemačkom, ali moramo usvojiti neka znanja pa na osnovu njih argumentovano zastupati neke hipoteze, bez primjesa političkih i ideoloških preferencija. Nećemo porediti Crnu Goru sa Švajcarskom, u kojoj ima oko 2000 km autoputeva, što joj daje značaj jedne od primarnih tranzitnih država i regija u Evropi, nećemo komparirati naše privrede i visine BDP-a, ali moramo uporediti značaj koji za obje države ima autoput. Crna Gora bez autoputa će ostati jedna lijepa planinska država, daleko od očiju i ruta tranzita velikih privrednih sistema i ulagača, a posebno motorizovanih turista koji su dominantni u strukturi individualnih i porodičnih posjeta našim turističkim centrima.Nikako se ne smijemo ponositi prihodom od turizma koji je u 2013.g.iznosio nešto više od 700 miliona eura nego ga treba porediti sa našom susjednom državom Hrvatskom,gdje je premašio 7 milijardi eura.Ne smije ostati Crna Gora sa sve gorim postojećim ruiniranim putevima, koji samo odnose ljudske živote bez mogućnosti da se tu nešto drastično promijeni u narednim godinama, a ako neko ima recept da se postojeća putna infrastruktura popravi na nivo koji je bezbjedan i funkcionalan, a smanjuje dobar dio postojećih logističkih troškova, neka javno istupi sa tom idejom i neka je dokaže.\nPrisjetimo se samo kako je od dijela dežurnih kritičara komentarisana i osporavana ideja izgradnje tunela Sozina i kako nam je najavljivan kolaps budžeta i slom ekonomskog sistema, ako se pristupi izgradnji ovog projekta. Međutim, danas se pokazuje u kojoj je mjeri to bilo pogrešno i neutemeljeno razmišljanje i potvrđuje se ispravnost investicije u jedan ovakav infrastrukturni objekat.\nLiberalna partija izražava duboko žaljenje što nije bilo političke hrabrosti za gradnju prvog našeg autoputa 2009.g. kada je i organizovan svečani početak,jer bi Crna Gora danas izgledala potpuno drugačije i sa daleko većom perspektivom za život.Isto tako pružamo punu podršku najavljenoj izgradnji,koju ništa ne smije spriječiti, uz uslov da se izvodi u skladu sa zakonskim propisima i da se poštuju svi predviđeni ekološki i ekonomski parametri koji su inače i standard u izgradnji u zemljama EU.


Sportske.net - "Da bude lep fudbal i da pobedimo..."\n"Da bude lep fudbal i da pobedimo..."\nNa "Marakani" očekuju otvoren meč, ocenjuju da je Jagodina rasterećena, a naravno bodovi se podrazumevaju. Lazović i Mudrinski pod znakom pitanja...\nTrener fudbalera Crvene zvezde Aleksandar Janković kazao je da očekuje da će sutra biti dobra utakmicu njegovog tima i Jagodine pošto će gosti, kako je ocenio, "doći rasterećeni i da se nadigravaju".\n"Poštujemo protivnika, ali je uloga favorita na nama i obavezni smo da pred svojom publikom damo sve od sebe i osvojimo bodove. Momci na terenu moraju da pruže maksimum, odigraju dobru partiju i pobede", rekao je Janković novinarima na stadionu Zvezde.\n"Protivnik zaslužuje veliko poštovanje, veoma su stabilna ekipa, koja ima kontinuitet. Dolaze rasterećeni i da se nadigravaju, jer imaju igrače za to. U komfornoj su poziciji na tabeli i očekujem dobru utakmicu", dodao je on.\nJanković je kazao da zbog zdravstvenih problema za Zvezdu sutra neće igrati Nikola Mikić, dok su nastupi Ognjena Mudrinskog i Darka Lazovića još neizvesni zbog problema sa povredama.\nTrener crveno-belih je kazao da će protiv Jagodine braniti Boban Bajković, koji je zbog pada forme izgubio mesto u startnoj postavi, ali je njegova zamena Aleksandar Kirovski dobio crveni karton u Kup utakmici sa Hajdukom, pa se Bajković prošlog vikenda vratio na gol.\nDuel 11. kola Super lige Zvezde i Jagodine igraće se sutra u Beogradu od 19.00.\nCrveno-beli su drugi na tabeli sa 25 bodova, dva manje od vodećeg Partizana, dok je Jagodina treća sa 20.\nPartizan dočekuje Krku u "Pioniru", "grobari" će morati da odreše kese\nHaos u Filiju, Simons u centru pažnje\nI Seltik ima svog Žotu, Fradi može da pakuje kofere\nMožda ove vesti pomognu Solskjeru, kad već ne može sam sebi


Zaštitite se od pojave dijabetesa sa Kurkumom\n21 Февруари, 2014 од admin\nOni su utvrdili da svakodnevno konzumiranje kurkume tokom devet meseci potpuno sprečava pun razvoj dijabetesa 2 kod tzv. “predijabetičara” – osoba sa abnormalno visokim sadržajem šećera u krvi, koji još ne predstavlja šećernu bolest, ali može lako da pređe u nju, prenosi Rojters.\nRanija istraživanja su pokazala da kurkuma deluje protiv zapaljenskih procesa u organizmu i tzv. “oksidacionih oštećenja” ćelija. Veruje se da ta dva procesa predstavljaju podsticaj za niz oboljenja, uključujući i dijabetes 2.\n“Zbog koristi koju donosi i bezbednosti konzumiranja, preporučujemo da se ekstrakt kurkume koristi kod predijabetičara”, ističe vođa tajlandskog istraživanja Somlak Čuengsamarn.\nU ovo istraživanje je bilo uključeno 240 odraslih Tajlanđana sa prediabetesom, od kojih je polovina dobijala kapsule kurkume, a ostali placebo.\nIspitanici na kurkumi su konzumirali šest kapsula sa po 250 mg dotičnog začina dnevno. Posle devet meseci, među onima koji su konzumirali kurkumu nije zabeležen nijedan slučaj dijabetesa, dok je među ispitanicima na placebu zabeleženo 19 slučajeva.\nUtvrđeno je da je kurkuma unapredila funkcionisanje tzv. “beta ćelija” u pankreasu, koje su zadužene za lučenje hormona insulina – regulatora nivoa šećera u krvi.


IPSOS: Vučića za predsednika bi biralo 30 odsto, a Nikolića 2 odsto građana - Nova Borba\nIPSOS: Vučića za predsednika bi biralo 30 odsto, a Nikolića 2 odsto građana\nAleksandar Vučić, kao predsednički kandidat bi imao podršku 30 odsto birača.\nPrema rečima direktora Ipsos stratedžik marketingu Marka Uljarevića istraživanja javnog mnjenja pokazuju da bi za Vučića na predsedničkim izborima glasalo oko dva miliona građana. Kako je naveo, aktuelni predsednik Tomislav Nikolić dobio jedan do dva odsto glasova.\nUljarević je za “Danas” rekao da bi za tri do četiri odsto birača glasalo za drugoplasiranog - za predsednika Socijalističke partije Srbije Ivicu Dačića. On je rekao i da bi zaštitnik građana Saša Janković koji je nezvanično pominje kao kandidat, mogao da osvoji i do 15 odsto glasova.\nUljarević je izjvaio da bi prvi čovek Socijaldemokratske partije Srbije Rasim Ljajić dobio jedan do dva odsto glasova, a isto toliko bi mogli da očekuju i Bojan Pajtić, Boris Tadića, kao i Saša Radulović.


Euleks ne podržava plan Pitera Fejta\nDanas su u odvojene posete Beogradu stigli šef misije Euleks Iv de Kermabon i specijalni predstavnik generalnog sekretara UN-a Lamberto Zanijer.\nTeme koje opterećuju odnose Euleksa i Beograda bile su na dnevnom redu današnjeg sastanka ministra za Kosovo Gorana Bogdanovića i šefa Euleksa Iva de Kermabona. Razgovorano je i o svakodnevnom životu Srba i nealbanaca, o bezbednosnoj situaciji, električnoj energiji, a kako je posle susreta izjavio Bogdanović Kermabon je potvrdio da misija Euleks i Evropska unija ne podržavaju plan Pitera Fejta za sever Kosova:\n"Razgovarali smo i o planu Pitera Fejta, gde je gdin Kermabon istakao da EU i Euleks ne stoje iza toga, da ne podržavaju bilo kakav oblik nasilja ili nametnutog rešenja što se tiče severa Kosova."\nO funkcionisanju pravnih institucija na Kosovu, pravnoj zaštiti Srba i vraćanju njihovog poverenja u pravni sistem Iv de Kermabon je razgovarao sa državnim sekretarom u Ministarstvu pravde Slobodanon Homenom. Na sastanku je bilo reči i o razmeni dokumenata, borbi protiv organizovanog kriminala, kao i procesuiranju ratnih zločina počinjenih na Kosovu:\n"Tu je istaknuto da u ovom trenutku postoji dobra saradnja kad su u pitanju operativne informacije, ali da to nije dovoljno. Da bi se vodili sudski postupci potrebno je da postoje konkretni dokazi koji će se na zvaničan način dostavljati sudu. Iskazali smo spremnost Srbije da procesuira sve ratne zločine, ali da nam je za to naravno potrebna pomoć Euleksa."\nBogdanović je danas u Beogradu razgovarao i sa specijalnim predstavnikom generalnog sekretara UN-a Lambertom Zanijerom o aktuelnom stanju na Kosovu i Metohiji, ulozi misije UN i neophodnosti postupanja misije u okvirima Rezolucije 1244, kao i o povratku interno raseljenih sa Kosova i zaštiti njihovih prava.


AmChamps @ Univerzitet u Beogradu | AMCHAM\nAmCham Srbija AmChamps AmChamps @ Univerzitet u Beogradu\nŠTA JE AMCHAMPS @ UNIVERZITET U BEOGRADU\nKreiran sa ciljem da premosti jaz između sve većeg interesovanja za godišnji program AmChamps - Mladi lideri promena i njegove ekskluzivnosti - AmChamps @ Univerzitet u Beogradu predstavlja način proširenja dometa ovog obrazovnog programa i pružanja profesionalnih smernica za značajan broj studenata sa Univerziteta u Beogradu.\nAmCham je posvećen pružanju podrške mladim ljudima na putu unapređenja njihovih poslovnih veština i razvoja profesionalnih mogućnosti. Zato pozivamo top menadžere iz naših kompanija članica da stupe u direktan kontakt sa studentima i podele sa njima savete i iskustva iz prve ruke o upravljanju kompleksnim organizacijama, promovisanju inovacija, kreativnosti, preduzetništvu, kao i uspostavljanju kulture liderstva.\nPredavanja su organizovana u saradnji sa fakultetima BU i otvorena su za sve studente. PrethodnI predavači su uključivali Davida Banjai-a, bivšeg generalnog direktora fabrike Ball Packaging Europe, Vladana Živanovića, generalnog direktora kompanije NCR, kao i Ove Fredheim-a, generalnog direktora Telenora.\nPOSTANI DEO RASTUĆE AMCHAMPS ZAJEDNICE!\nAko želite da primate obaveštenja o AmChamps aktivnostima namenjenim studentima Univerziteta u Beogradu, možete se naći na našim mailing listama slanjem e-maila na amchamps@amcham.rs.


SportDC - Vesti - Prva liga RS - Košarkašice Ušća iz Banja Luke na dobrom putu\nSubota, 05.12.2020 19:27\n0 od 133\n24.02.2020 Predrag Nišić\nŽKK Ušće Banja Luka\nKošarkaški klub Ušće je jedini klub u Banjalučkoj regiji koji ima mušku i žensku seniorsku ekipu u svim takmičenjima. Klub koji je osnovan 2013. godine, svake godine napreduje u organizacionom smislu i pored nedovoljne podrške i malog broja ljudi koji pomažu ovaj klub. Muški tim nalazi se u sredini tabele Druge lige, a tim čine uglavnom momci sa 18,19 godina uz jednog ili dvojicu starijih.I tako svake godine, dok se ne stvori dobra selekcije i ne uspiju plasirati se u vrh i borbu za Prvu ligu.\nPrava i dobra sportska priča nastala je formiranjem ženskog tima koji se takmiči u Prvoj ligi Republike Srpske i ovaj tim sačinjen uglavnom od mladih djevojaka. Već u Prvoj sezoni imaće priliku kroz plej of boriti se da uđe u najviši rang. Predsjednik ovog kluba Boris Blagojević, rekao je da će to biti teška misija:\n'' Cilj nam je bio da pokrenemo žensku košarku unutar našeg kluba i u tome smo uspjeli za veoma kratko vrijeme, ako se plasiramo u plej of, biće to veliku uspjeh. Što se tiče plej ofa, ako se plasiramo biće veoma tesko otići dalje, jer su protivnici dosta jaki, ali borićemo se, pa kako bude. Drago mi je da se kroz naš klub dosta djevojaka, bivših košarkašica vratilo ovom sportu, kao što su sestre srpske reprezentativke u košarci Saše Čađo, Vera i Vanja Čađo, a takođe afirmisali smo i neke mlađe poput Nevene Vuković i Jovane Milinić. U ovoj sezoni nije nam prevashodan cilj bio plasman u Premijer ligu, jer nemamo uslove za to, ni finansijsku podršku, ali svakako u narednim godinama ćemo ići ka tome da se takmičimo u najvišem rangu.''\nKošarkašice Ušća za vikend završavaju regularni dio prvenstva, kao domaćini lideru Feniksu. Sportska priča i kolektiv kao KK Ušće, zaslužuje podršku od Grada Banja Luka i Ministarstva porodice omladine i sporta za sve što rade i što su do sada uradili.\nPrva liga RS Žene Prva liga RS Ušće Budućnost BN Mladost Kozara Feniks Bosna i Hercegovina Republika Srpska Banja Luka\nPodgoricu zamijenila Banjalukom\nPobjeda Pauna, poraz Vlade\nOdržana sjednica IO PFS Istočno Sarajevo\nRadnik preokretom do bodova\n10 .kolo Prva liga RS\nBudućnost BN 49 : 47 Kozara\nUšće 56 : 76 Feniks\n1 Feniks 8 8 0 16\n2 Kozara 8 5 3 13\n3 Budućnost BN 8 5 3 13\n4 Ušće 8 1 7 9\n5 Mladost (-1)\t 8 1 7 8


BalkanMagazin :: 5G tehnologija ulazi u naftno-gasni sektor\nutorak, 02. februar 2021 09:04\nNajveća saudijska telekomunikaciona kompanija STC i njen partner u postavljanju 5G mreže na Bliskom istoku, kineski tehnološki gigant Huavei, potpisali su memorandum o razumevanju sa naftnom kompanijom Saudi Aramco za pokretanje zajedničkog inovacionog programa, sa ciljem analiziranja primene 5G tehnologije u naftnoj i gasnoj industriji i razvoju rešenja koje bi vodilo u tom pravcu. (foto: Polje Hazbah, Aramco.com)\nAramco i STC su se saglasile da je 5G ključna tehnologija za četvrtu industrijsku revoluciju i digitalnu transformaciju u naftnoj i gasnoj industriji, prenosi Arab News.\nKompanije smatraju da je neophodno da 5G postane prioritet i nastaviće da ulažu u resurse, u pravcu istraživanja mogućnosti njene primene u naftno-gasnom sektoru i realizacije inovativnih rešenja u toj oblasti. Kompanije su predložile mapu puta za izgradnju 5G mreže, što uključuje i inovacije u uslugama.\nCilj saudijskog Aramca i kompanije STC je takođe da svojim ambicioznim poduhvatom promovišu primenu 5G tehnologije u regionalnim i globalnim energetskim industrijama.\nMemorandum koji vodi pokretanju zajedničkog programa ispitivanja primene 5G tehnologije u naftnoj i gasnoj industriji i razvoju odgovarajućih rešenja (Izvor: Arab News)\n„Svesni smo da je 5G ključna tehnologija za digitalnu transformaciju. To je i razlog što ćemo nastaviti saradnju sa lokalnim dobavljačima telekomunikacionih usluga i njihovim partnerima kako bismo zajednički krenuli u pravcu inovacija i razvijali nova digitalna rešenja, koja ćemo preko 5G meža koristiti u našim kompanijama”, rekao je Ahmad Al-Sadi, viši potpredsednik tehničkih službi saudijske naftne kompanije Aramco.\n„Saudijska Arabija je ušla u fazu ubrzanja komercijalizacije 5G tehnologije. U eri digitalizacije koja prožima sve sfere, 5G mreže će zahvaljujući velikim brzinama, neuporedivim mogućnostima za umrežavanje i sa višestruko uvećanom brzinom protoka, postati motor razvoja u svim industrijama”, istakao je Sultan Bin Saed, potpredsednik vodeće saudijske telekomunikacione kompanije STC.\nS obzirom na to da STC već slovi za lidera u digitalizaciji, kada je reč o regionu jugozapadne Azije, Bin Saed ocenjuje da će kroz partnerstvo sa naftnom kompanijom Aramco, STC uspeti da iskoristi brojne prednosti 5G mreže, ali takođe Al i Cloud mreža, u cilju promocije inovacija i digitalne transformacije, stvarajući novu perspektivu za naftnu i gasnu industriju.\nTokom narednih par godina, dve kompanije će raditi na razvoju mogućnosti za brzo postavljanje 5G mreže namenjene naftno-gasnom sektoru, ispitujući izvodljivost uvođenja odgovarajućih aplikacija kako bi se uspostavili industrijski standardi za digitalizaciju u tom sektoru.\nNaftni kompleks Tanadžib (Tanajib) smešten na obali Arapskog zaliva, oko 200 km severno od Damama\nSTC i Aramco će koristiti ključne tehnologije kao što je rešenje E2E 5G, ali i MEC pristup (Multi-Acess Edge Computing), koje pomera obradu podataka iz centralnog sistema bliže korisniku podataka na mreži, uključujući i dalji razvoj IoT aplikacija za unapređenje 5G mreže namenjene kompanijama.\nSve to, kao i saradnja na unapređenju rešenja za daljinsko upravljanje sistemima, razvoj pamentnog video nadzora, i aplikacija za kontrolu bespilotnih letelica i robota, bi trebalo da doprinese unapređenju poslovanja naftne kompanije Aramco i pružanju direktnog doprinosa digitalizaciji naftne i gasne industrije.\nNavodi se takođe da će realizacija zajedničkog inovativnog programa naftne i telekomunikacionih kompanija, na bazi memoranduma o razumevanju, koji se odnosi na primenu 5G tehnologije naftno-gasnom sektoru, značajno podstaći ekonomski rast u Kraljevini, ali i širom sveta.\nSaudijska Arabija je vodeći svetski izvoznik nafte, koja je ujedno i glavni ekonomski pokretač razvoja zemlje. Izvoz nafte čini oko 90 odsto ukupnog izvoza Kraljevine i donosi oko 75 odsto prihoda državnog budžeta, što značajno doprinosi njenoj ekonomskoj stabilnosti.


U petak, 8. decembra, u sali Amerikana Doma omladine Beograda biće održan treći Festival romske kulture i aktivizma – FRKA. Romski kulturni centar, u saradnji sa Nacionalnim savetom romske nacionalne manjine, Ministarstvom kulture i SOKOJ-em… »\nFejsbuk je u Australiji obećao oglašivačima da će ih direktno povezati sa anksioznim tinejdžerima jer su oni podložniji uticaju reklama, objašnjava britanski sociolog Vilijam Dejvis Sreća se može izraziti u novcu. Cena? Pola milijarde dolara… »\nKulturni centar Beograda otvara scenu Podroom!\nIzvođenjem predstave NEURUČENA PISMA, 26. novembra u 20 časova, Kulturni centar Beograda otvoriće prostor svoje Galerije Podroom za nove scenske forme i performanse. U želji da proširi i osnaži svoju programsku delatnost, uvođenjem novih oblika… »\nNavodno Anđelina i dalje insistira da Pit manje vremena provodi s njihovom decom. "On pokušava kupiti Anđelinu. Nakon što su ga ispitivali zbog zlostavljanja sina i nakon što je priznao da ima problema s alkoholom, nema šta da izgubi", tvrdi izvor… »\n(Video) Novak Đoković voli Despasito: Luis Fonsi se tokom boravka u Beogradu družio sa srpskim teniserom\nNovak je na svoj Instagram profil objavio sliku sa Luisom, a sudeći po njihovim osmesima, nema sumnje da su uživali u druženju. Vlasnik hira "Despasito", će se nakon beogradskog koncerta uputiti u Hrvatsku, gde će nastupiti u Areni Zagreb. Novak je… »\nPremijera monodrame „Moj otac Vuk Karadžić“u Muzeju Vuka i Dositeja\nPovodom obeležavanja 230. godišnjice od rodjenja reformatora srpskog jezika, u Muzeju Vuka i Dositeja biće premijerno izvedena monodrama „Moj otac Vuk Karadžić“, u nedelju 26. novembra. U predstavi koja će biti igrana svake druge nedelje tokom… »\nŠerbedžija pred koncert: Optimista sam uprkos činjenici da živimo vremena koja nismo zaslužili\nOptimista sam uprkos činjenici da živimo vremena i časove koje nismo zaslužili, kazao je glumac Rade Šerbedžija, koji će 26. decembra sa svojim bendom "Zapadni kolodvor" nastupiti na sceni Narodnog pozorišta u Beogradu. Jedan od najpoznatijih i… »\nBrano jakubović (Dubioza kolektiv) za kurir: Živimo posledice Dejtonskog (ne)sporazuma\nBosanskohercegovački bend Dubioza kolektiv posetio je Beograd kako bi promovisao svoj novi album „Pjesmice za djecu i odrasle“, ali i najavio nastup na Koncertu godine 9. decembra u Novom Sadu. Razgovarali smo s frontmenom Branom Jakubovićem o… »


Tuzi - Sputnjik Srbija\n01:01 10 Maj 2021\nAlbanci u Crnoj Gori nemaju istu snagu kao u Severnoj Makedoniji, ako planiraju da krenu tim putem i ponove makedonski scenario. U crnogorskoj opštini Tuzi sa albanskoj većinom ponovo je posejano seme za velikoalbanski narativ.\nŽiveli u iluziji: Milovi sad šokirani jer Albanci ne slave praznik Crne Gore\nVladajuća Demokratska partija socijalista oštro se obrušila na gradonačelnika opštine Tuzi Nika Đeljošaja povodom njegovog stava prema Danu državnosti Crne Gore, iako je njegova Albanska alternativa koalicioni partner vlasti. Očigledno je da je vlast u Podgorici bila u iluziji kad je u pitanju albanska interpretacija istorije.\nCrna Gora juče je obeležila Dan nezavisnosti, 21. maj, a u Tuzima, nedaleko od Podgorice, proslavljen je na specifičan način, uz albanske zastave pored crnogorskih.\nSpomenik Skenderbegu u Crnoj Gori finansiraće se iz Amerike\nOdbornici Opštine Tuzi odlučivaće sutra po hitnom postupku o podizanju spomen-obeležja Đerđu Kastriotu Skenderbegu, a sredstva za podizanje biste obezbediće albanska Fondacija „Triješi“ iz Njujorka, pišu podgoričke „Vijesti“.\n„Bratski susret“ Tačija i Đeljošaja u Tuzima\nPredsjednik najmlađe crnogorske opštine Tuzi Nik Đeljošaj, sastao se sa predsjednikom Kosova Hašimom Tačijem, a kako je naveo na svom profilu na Fejsbuku, bio je to „bratski susret“.\nCrna Gora: Đeljošaj novi gradonačelnik Tuza, DPS ide u opoziciju\nLider Albanske alternative Nik Đeljošaj biće novi predsednik opštine Tuzi, dok će funkcioner Demokratske unije Albanaca Fadilj Kajošaj biti predsednik lokalnog parlamenta u Tuzima.\nNastavljaju se provokacije nakon izbora u Tuzima, pa su tako albanski učenici u Gimnaziji 25. maj zakačili albansku zastavu.\nNa proslavi pobede albanske koalicije na prvim lokalnim izborima u Tuzima zavijorila se zastava OVK (UČK).


Časopis Industrija :: Google Maps će prikazivati cene putarine, semafore i znak stop\nUkoliko planirate putovanje ovog leta, znate koliko Google mape mogu biti korisne.\nNe radi se samo o tome da vas dovedu do željene destinacije, već su tu i da vam pomognu da ne prekoračite dozvoljenu brzinu i izbegnete saobraćajne gužve.\nGoogle je najavio još neka, dugo traženih poboljšanja za Mape na Androidu koja bi trebalo da učine vaš letnji odmor još boljim.\nPočevši od ovog meseca, Google mape će prikazivati procenjene cene putarine duž vaše rute, preuzimajući informacije direktno od agencija koje su zadužene za to.\nFaktori kao što su određeno doba dana i način plaćanja se takođe uzimaju u obzir, da biste maksimalno uštedeli novac na svom putovanju.


Neće biti ukinuta zabrana zapošljavanja u javnom sektoru\nU 2019. godini, kako kažu u Vladi Srbije za Tanjug, neće biti\nukinuta zabrana zapošljavanja u javnom sektoru i trenutno se sa MMF-om ne radi na novom modelu zapošljavanja, dok ekonomisti smatraju da je došlo vreme da se ta zabrana ukine.\nNakon više od pet godina od uvođenja privremene mere zapošljavanja u javnom sektoru uštedeo se novac, smanjen je višak radnika u pojedinim sektorima države, ali je s druge strane ta mera dovela do nedostatka kadrova u određenim sektorima države, pa je rad pojedinih institucija značajno otežan, poručuju iz Fiskalnog saveta i Ekonomskog instituta u Beogradu.\n"Zabrana zapošljavanja je mera koja je trebalo da bude privremenog karaktera i da obezbedi kontrolu i masu plata koja se isplaćuje u javnom sektoru. Međutim, ta privremena mera traje već šest godina i krajnje je vreme da se napusti, pošto je već dovela do toga da u pojedinim važnim delovima državnog sektora imamo manjak zaposlenih", ocenjuje član Fiskalnog saveta Vladimir Vučković.\nKaže da ta mera nije pravi način za kontrolu broja zaposlenih, već je umesto nje potrebna odgovorna, ozbiljna i analitična sistematizacija radnih mesta.\n"Videti koliko ljudi zaista treba da radi u svakom državnom organu i onda se prema tome upravljati. Negde i dalje imamo previše zaposlenih, dok negde ima premalo. Nije dobro da postoje takve disproporcije i disbalansi", navodi Vučković.\nDirektor za naučno-istraživačke projekte Ekonomskog instituta u Beogradu Ivan Nikolić kaže da mu se čini da su se stekli uslovi da se vladina mera makar preispita.\n"Za period važenja ove zabrane, više od pet godina, napravljene su s jedne strane velike uštede, a s druge strane redukovan je broj zaposlenih. To je, na neki način, osim izazivanja povoljnijeg troškovnog efekta u mnogim segmentima javnog sektora, verovatno doprinelo do pada kvaliteta samih usluga", navodi Nikolić.\nOn objašnjava da postoji evidentna nesrazmera broja zaposlenih u državnim institucijama i da se problem mora rešiti, ali ne na uštrb kvaliteta.\nBlic je ranije danas objavio da Vlada Srbije planira da ukine zabranu zapošljavanja u javnom sektoru, a da istovremeno uvede mehanizam kojim će strogo kontrolisati zapošljavanje po ministarstvima, školama, državnim institucijama, opštinama i drugo. Pozivajući se na neimenovani izvor iz Vlade, list je objavio da Vlada Srbije i MMF rade na novom mehanizmu zapošljavanja koji će morati da poštuje svaka služba i institucija u javnom sektoru, a koji će zameniti postojeći Zakon o načinu određivanja maksimalnog broja zaposlenih.\nizvor: Tanjug, agencije, foto: Marc Mueller, Pexels\nOtvorena nova pošta na Telepu - Najmodernija u gradu, na Bulevaru patrijarha Pavla 83\nNova pošta, 37. u našem gradu, gravitira ka području koje se sve više urbanizuje i na kojem se grade stambeni i poslovni objekti\nNova poslovnica Pošte Srbije otvorena je juče na Bulevaru patrijarha Pavla 83, a radiće radnim danima od 8 do 19 i subotom od 8 do 14 sati.\nOsim redovnih pošiljki, iz ove pošte biće organizovana i dostava „Post ekspres” pošiljaka, „Keš-ekspres” uputnica, telegrama i paketa.\nDirektor Radne jedinice „Novi Sad” u „Pošti Srbije” Dejan Šijak istakao je da su brojne prednosti postignute otvaranjem te poslovnice, koja spada među najmodernije u gradu.\n– Poboljšano je funkcionisanje poštanske mreže u gradu, budući da će se rasteretiti dva objekta iz kojih se dostavni rejoni premeštaju u novu poštu, a što će i korisnicima predstavlja dodatni komfor – kazao je Šijak, i zaključio da će sada usluge tog preduzeća biti još dostupnije i da će ih Novosađani obavljati za još kraće vreme.\nOsim što će usluživati građane na tri šaltera, nova pošta na Telepu preuzela j…\nVoša čeka žreb: Zamislite duel Lalatovića i Murinja u Evropi - igra se samo jedan meč\nBilo bi nezaboravno pre, za vreme i posle meča\nI zvanično: Novi Sad dobija četiri javne garaže - po najvišim svetskim standardima\nNovi Sad će dobiti četiri javne garaže po najvišim svetskim standardima\nGradonačelnik Novog Sada Miloš Vučević i direktori privrednog društva „Javne garaže“ d.o.o. Novi Sad Johan Brajteneder i Vukajlo Babić zaklјučili su Ugovor o koncesiji za projektovanje, izgradnju, upravlјanje i održavanje javnih garaža na teritoriji Grada Novog Sada, sa četiri partije i to u Ulici Modene, na uglu Uspenske i Šafarikove ulice, kod zgrade Pokrajinske vlade i Skupštine AP Vojvodine i na Trgu republike.\nZahvalјujući realizaciji tog projekta Novi Sad će dobiti četiri javne garaže po najvišim svetskim standardima.\nNaime, Ugovor je potpisan između Grada Novog Sada kojeg zastupa gradonačelnik Vučević kao oncedent i privrednog društva „Javne garaže“ d.o.o. Novi Sad koje zastupaju direktori Brajteneder i Babić kao koncesionari. To privredno društvo osnovano je od strane jedne od najvećih svetskih kompanija u oblasti izgradnje i upravlјanja javnim garažama „Best in Parking – Holding AG“ iz Beča i domaće građevi…\nNovi Sad sutra produžava aktuelne mere na još sedam dana\n"Već sedmi, osmi dan, više ljudi odlazi iz bolnice nego što se prima na lečenje, što je važno za stepen opterećenja zdravstvenog sistema. Ipak, ne smemo se opuštati, tako da će Grad sutra produžiti sve aktuelne mere na još sedam dana, jer očigledno daju dobre rezultate", izjavio je gradonačelnik Novog Sada Miloš Vučević prilikom obilaska objekta vrtića ''Pčelica".\nGradonačelnik je dodao da se epidemiološka situacija polako stabilizuje i da prelazi iz nepovoljne u nestabilnu.


Uslovno Glasanje – KQZ\nKQZ □ Usluge CIK-a □ Usluige za Birače □ Uslovno Glasanje\nUslovno Glasanje\tadmin\t2018-02-25T20:54:00+00:00\nCentralna Izborna Komisija omogućava biračima da glasaju pod uslovom, ako ne pronađu svoja imena u konačnom spisku birača na biračkom mestu. Da bi se omogućila ova usluga, CIK osigurava da svaki Birački centar ima dvostruko Biračko mesto, gde glasaju birači određeni na tom biračkom mestu i birači koji glasaju uslovno.\nNa izborima za Skupštinu Kosova, dvojno Biračko mesto ima dve glasačke kutije: 1) redovna glasačka kutija za glasačke listiće za Skupštinu Kosova i 2) glasačka kutija sa uslovnim glasačkim listićima.\nNa Lokalnim izborima, dvojno Biračko mesto ima 3 glasačke kutije: 1) redovna glasačka kutija sa glasačkim listićima za Predsednika Opštine, 2) redovna glasačka kutija sa glasačkim listićima za Skupštinu Opštine kao i 3) glasačka kutija za uslovne glasačke listiće.\nNapomena: Na izborima za Skupštinu Kosova može da se glasa uslovno u bilo kojoj opštini, dok na Lokalnim izborima mogu da glasaju uslovno samo u Biračkim centrima u okviru odgovarajuće opštine u kojoj je vase ime na biračkom spisku.\nProces uslovnog glasanja\nDa bi se glasalo uslovno, birači treba da idu na dvojno biračko mesto. Na dvojnom biračkom mestu će predstaviti važeći identifikacioni dokument, na osnovu kojih će se uzeti beleške i ubacuju se u uslovni birački spisak i u koverat za uslovne glasačke listiće. Nakon popunjavanja glasačkog listića ili glasačkih listića birači će iste ubaciti u neoznačene koverte, koja se zatim ubacuje u koverat koji sadrži njihove podatke.Na kraju,koverat sa podacima ubacuje u odgovarajuće kutije.\nPrebrojavanje uslovnih glasačkih listića\nUslovni glasački listići se ne prebrojavaju na biračkom mestu.Oni se ubacuju u vreću koja se zatvara sigurnosnim trakama i dalje šalje u Centar za Prebrojavanje i Rezultate.\nU CPR na početku se ubacuju podaci uslovnih birača u bazi podataka kako bi se kontrolisali da li su isti u Birački spisak i da li su glasali i na nekom drugom redovnom biračkom mestu ili putem mobilnih timova. Kada se potvrdi da je uslovni glasački listić u redu, vrši se prikupljanje uslovnih koverata u hrpama. Nakon toga ekipa za prebrojavanje uklanja koverte sa podacima i ostaje samo jedna hrpa neoznačenih koverata. Na ovaj način, CIK obezbeđuje zaštitu tajnosti birača koji su glasali uslovno.


BMW otkrio svoju električnu budućnost - Otkup Vozila\nBy Otkup Vozila Novosti дец 09, 2017 Коментари су искључени на BMW otkrio svoju električnu budućnost\nBMW je otkrio ambiciozne planove koji predviđaju da će učešće u prodaji električnih vozila iznositi skoro četvrtinu do 2025. godine. Evo kako će se taj plan odvijati.\nZajednička platforma za sva vozila\nBMW će koristiti zajedničku platformu koja će mu omogućiti da proizvodi ne samo dodatke svojoj i seriji električnih vozila, već i plug in hibrida i potpuno električnih verzija popularnog modela, uključujući seriju 3.\nPlan je deo šire strategije nemačkog proizvođača koja glasi Broj jedan > Sledeći, koja cilja da nadogradi postojeću politiku koja je dovela do izrade „i” i „iPerformance” asortimana.\nOčekuje se da će BMW proizvesti 25 električnih vozila do 2025, od kojih će 12 biti potpuno električna, a u istom roku, kompanija očekuje da će između 15 i 25 prodaje dolaziti od elektrifikovanih modela.\nCentralni deo plana je modifikovana BMW CLAR platforma, koja će biti predstavljena 2021 uokviru iNEXT modela, perjanice serije i, koja će predstaviti poslednju autonomnu tehnologiju nemačkog proizvođača.\nZa razliku od šasije koja se koristi za i3 i i8 modele, nova CLAR i FAAR arhitekture su potpuno skalabilne i mogu da se koriste i za modele sa SuS motorom, plug-in hibridima ili potpuno električnim vozilima.\nArhitekture imaju dva bazična formata, a jedina razlika je visina baterija:\nniža konfiguracija za limuzine i kupee\nviša konfiguracija predviđena za SUV modele\nBMW potvrđuje da će sva vozila koja koriste novu platformu, uključujući konvencionalne modele, biti neznatno viša od aktuelnih modela – ali insistira da će ovo biti neutralisano upotrebom većih točkova.\nBudućnost BMW – Gen 5\nModeli iz serije „Gen 5” će koristiti novi, kompaktniji električni motor, koji će dolaziti u više varijanti – 100kW (134 KS) i 190kW (255KS) za osnovne modele i 250kW (335KS), i više od 300kW (443KS) za sportske modele.\nModeli FAAR sa pogonom na prednje točkove će imati motore snage do 200kW, dok će CLAR modeli sa pogonom na zadnjim točkovima imati više od 220kW. BMW takođe navodi kako će nova arhitektura moći da podnese motor na obe osovine, a u najjačim verzijama, čak tri motora za potencijalnu snagu od 800KS i sprintom do 100 km/č za manje od 3 sekunde.\nNaša strategija je da vršimo otkup BMW vozila do 2025. ali i nadalje.


DEJAN RADONJIĆ “MORAMO DA PRONAĐEMO DODATNU SNAGU”\nKošarkaši Crvene zvezde mts dočekuju u nedelju ekipu Mege u poslednjem meču ove sezone, ujedno i „majstorici“ superlige Srbije.\nUmorni i iscedjeni Crveno-beli su nakon ubedljive pobede u prvoj utakmici, doživeli poraz u drugom meču u petak, pa će se nakon osvojenog kupa i ABA lige, za treći trofej ove sezone boriti u nedelju u hali „Aleksandar Nikolić“ od 20.30 časova.\nTrener Dejan Radonjić ima puno problema pred ovu utakmicu, ali veruje da će crveno-beli pronaći dodatne rezerve i snage, da i pored skraćene rotacije i povreda odigraju meč vredan titule:\nIzuzetno loša prva četvrtina je uticala na dalji tok utakmice u petak. Mega je pokazala kvalitet i talenat i u tom meču, sa druge strane, apsolutno sam svestan potrošnje kod naših igrača, i još svesniji problematike koju izazivaju brojne povrede. Želimo trofej i moramo pronaći energiju za još jedan meč u ovoj sezoni! Svaki glas sa tribina, bez obzira koliko ljudi bude bilo u hali, biće nam motiv više da prevaziđemo ogromne probleme. U ovom trenutku ne znamo ko će biti spreman za utakmicu rekao je trener crveno-belih.\nEkipa Crvene zvezde u nedelju će odigrati 79. zvaničan meč u ovoj sezoni i to u 4 takmičenja: Evroligi (34), ABA ligi (26+8), Kupu Radivoja Koraća (3) i Superligi Srbije (7). Foto Đorđe Kostić Izvor KK crvena zvezda MTS #KLSRB


FBiH Government Adopted LOD Methodology for Transparent CSO Funding | UNDP u Bosni i Hercegovini\nVlada FBiH usvojila LOD metodologiju za transparentno finansiranje projekata OCD-a\nRazvojni program Ujedinjenih nacija (UNDP) je u saradnji sa Savezom općina i gradova Federacije BiH u januaru 2013. godine počeo sa provedbom projekta “Podrška razvoju lokalne samouprave u Federaciji Bosne i Hercegovine koja je efikasnija i orijentisana ka pružanju usluga i znanja”.\nKao rezultat projektnih aktivnosti i napora, Vlada Federacije BiH je na redovnoj sjednici održanoj 13. marta ove godine donijela odluku kojom je usvojila Metodologiju za transparentno finansiranje projekata organizacija civilnog društva po standardima Evropske unije (LOD metodologija).\nLOD metodologija je kreirana u svrhu definisanja jasnih procedura za transparentnu dodjelu sredstava organizacijama civilnog društva (OCD) iz budžeta bilo kojeg nivoa vlasti.\nOve aktivnosti su dio komponente projekta “Jačanje lokalne demokratije/demokracije III - LOD III”, kojeg finansira EU. S tim u vezi, podršku primjene ove metodologije je dao šef Delegacije Evropske unije u BiH i specijalni predstavnik EU, ambasador Peter Sorensen.\nUz preporuke za usvajanje i primjenu na nižim nivoima vlasti (kantonima i jedinicama lokalne samouprave) u odluci Vlade FBiH se navodi da za njenu provedbu nije potrebno osigurati dodatna budžetska sredstva, zadužujući za praćenje realizacije ove odluke ministarstva pravde i finansija FBiH.\nUsvajanje ove odluke je rezultat višemjesečnih aktivnosti kroz koje je Savez općina i gradova FBiH, uz pomoć LOD III projekta, obavio konsultacije sa relevantnim ministarstvima FBiH i sačinio preporuke koje su dovele do pozitivnog prijema u Vladi FBiH.\nOvim je ostvaren još jedan značajan korak u jačanju partnerstva između organa vlasti na svim nivoima i OCD-a. Za očekivati je da u budućnosti značajna sredstva koja se izdvajaju za aktivnosti OCD-a budu iskorištena na efikasniji način u korist krajnjih korisnika, stanovnika Bosne i Hercegovina. LOD projekat nastavlja saradnju sa Savezom općina i gradova Federacije BiH na realizaciji zadatih ciljeva i u narednom periodu se očekuje održavanje serije obuka za predstavnike jedinica lokalne samouprave u FBiH u primjeni LOD metodologije.\nProjekat LOD III finansira Evropska unija iz sredstava Instrumenta za pretpristupnu pomoć (IPA) u iznosu od 2 miliona eura. Cilj projekta je da podrži dalje jačanje saradnje između lokalnih vlasti u BiH i OCD-a, a sve kroz unaprijeđenje kapaciteta za projektni pristup prilikom raspoređivanja budžetskih sredstava za rješavanje lokalnih pitanja.


Dekanima fakulteta uručne zlatne plakete grada Istočno Sarajevo - Trebevic.net\nGradonačelnik Istočnog Sarajeva Nenad Vuković i predsjednik Skupštine grada Miroslav Lučić uručili su danas zlatne plakete dekanima i predstavicima fakulteta čije je sjedište u ovom gradu za izuzetan doprinos u naučno-obrazovnom procesu i razvoju grada.\nPlakete su uručene Mašinskom, Elektrotehničkom, Poljoprivrednom, Filozofskom, Ekonomskom, Pravnom i Fakultetu fizičkog vaspitanje i sporta, te Muzičkoj akademiji, a svečanosti je prisustvovao i rektor Univerziteta u Istočnom Sarajevu Milan Kulić.\nLučić je rekao novinarima da je Skupština grada Istočno Sarajevo usvojila odluku da, povodom slave grada Istočno Sarajevo – Svetog Petra Dabrobosanskog, fakulteti sa sjedištem u ovom gradu budu nagrađeni zlatnim plaketama.\nOn je istakao je da Univerzitet u Istočnom Sarajevu pomaže razvoj grada.\n– Drago nam je da imamo kvalitetan kadar i stručnjake u Istočnom Sarajevu, što nam je garancija da će grad i sve udružene opštine i dalje da se razvijaju. Uspjesi fakulteta Univerziteta u Istočnom Sarajevu nas uvijek raduju i doživljavamo ih kao svoje, zato što služe promociji grada – rekao je Lučić nakon uručenja priznanja.\nOn je naglasio da će saradnja biti nastavljena i da će grad u skladu sa mogućnostima pomagati Rektorat i fakultete, odnosno Univerzitet u cjelini, zato što je to jedna od najvažnijih institucija koja se nalazi u Istočnom Sarajevu.\nRektor Univerziteta u Istočnom Sarajevu Milan Kulić čestitao je dekanima fakuleta na plaketama, koje su, kako je istakao, i zaslužili.\n– Univerzitet u Istočnom Sarajevu je žila kucavica ovog dijela Republike Srpske i ima strateški značaj za njen razvoj. Svi mi koji radimo na Univerzitetu, ali i gradonačelnik i predsjednik Skupštine grada bi trebalo da damo svoj maksimum da ova visokoškolska ustanova svakog dana napreduje, kao što je rađeno i proteklih godina – istakao je Kulić.\nOn je napomenuo da neće biti dozvoljeno da dođe do urušavanja, odnosno parčanja Univerziteta u Istočnom Sarajevu i osnivanja nekih univerziteta po drugim lokalnim zajednicama, te da je strateški zadatak da se ova visokoškolska ustanova razvija.\nDekan Elektrotehničkog fakuleta Univerziteta u Istočnom Sarajevu Božidar Popović zahvalio je gradu na priznanju, dodajući da to predstavlja veliku čast, ali i obavezu da to opravdaju u daljem radu.\n– Zahvaljujem se i na pomoći grada na promociji fakulteta sa sjedištem u Istočnom Sarajevu. Mogu da kažem da smo ove godine uspjeli da povećamo i broj upisanih studenata, što je jako bitno. Smatramo da je potrebno upisivati što više studenata na javne fakultete kako bi ostali na području grada Istočno Sarajevo, a time i u Srpskoj – zaključio je Popović.\nMiroslav Aleksić negirao optužbe, tužilaštvo predložilo pritvor - Đoković na otvaranju FIS Kupa Jahorina 2021 - Čubrilović za Radio Srpske: Uprkos pritiscima, institucije stabilne - Šeranić: Srpska u februaru očekuje prvu seriju od 200.000 doza ruske vakcine - Prosječna novembarska plata 966 KM - Foča: Sve povoljnija epidemiološka situacija - Skrnavljenje spomen-ploče u Čelebiću upozorenje Srbima povratnicima - Sokolac: Mljekari oborili rekord u isporuci - Čubrilović: Očekujem da će konačno početi da pobjeđuje razum - Sutra umjereno oblačno sa sunčanim intervalima\nU Srpskoj 22 smrtna slučaja Nadležni u Srpskoj pripremaju preporuke za predstojeće praznike Porez na nekretnine povećan tri i po puta U ponedjeljak sporazum o besplatnom skijanju djece iz I. Sarajeva Dodik poželio srećnu Novu godinu; Posjetili ga Šeranić i Đajić Miroslav Aleksić negirao optužbe, tužilaštvo predložilo pritvor


Korona virus, krediti i rate: Koliki će vam zajam biti posle pauze - Svajcarac.rs\nMira Jovanović je „oberučke" prihvatila pauzu u otplaćivanju kredita za stan tokom korona virusa.\nPauzu u otplati kredita - moratorijum - prihvatilo je 94 odsto zaduženika i 92,9 odsto preduzeća u Srbiji, podaci su Udruženja banaka Srbije.\n„Kao što su nam se ljudi masovno javljali kada su doneli odluku o moratorijumu u martu, tako nas i sada zovu jer im dosta toga nije jasno", kaže Dejan Gavrilović iz organizacije potrošača Efektiva.\nIako su iz Narodne banke Srbije za vreme vanrednog stanja pisali čak tri objašnjenja kako moratorijum funkcioniše i koliko će ljudi morati da plaćaju za pauzu, iz Efektive napominju da je samo „malom broju ljudi jasno da će moratorijum morati i da plate", a većini je kažu „gotovo nepoznanica koliko će to biti".\nIpak, svi treba da znaju da pauza u otplati kredita prestaje posle 90 dana, što za većinu korisnika znači da će rate morati da plaćaju od jula. prenosi portal BBC na srpskom.\nImage copyrightNARODNA BANKA SRBIJE\n„U odnosu na redovnu (ugovorenu) kamatu koju banka obračunava za vreme trajanja zastoja, ona se pripisuje dugu i raspoređuje ravnomerno na preostali rok dospeća", navodi se u saopštenju NBS.\nIako joj je plata stizala redovno, Mira Jovanović je ipak uzela moratorijum kada je banka ponudila jer kaže da je „jednostavno bilo takvo vreme".\n„Nisam znala da li će mi plata stići za sve. Ipak je bilo vanredno stanje", kaže ona.\n„Shvatila sam da ću platiti malo više ratu za stan, koja je inače, pre moratorijuma bila 40.000 mesečno".\n„Zapravo ne znam tačno koliko će to malo više biti", dodaje ona.\n„Iz ove statistike vidimo da su ljudi želeli da budu oprezni i da su smatrali sigurnijim da se odmah opredele za moratorijum, umesto da čekaju dalji razvoj situacije", rekao je Vladimir Vesić, generalni sekretar Udruženja banaka Srbije.\n„To ne znači da su oni zapali u teškoće sa otplatom obaveza prema bankama, već da su reagovali sa namerom da spreče svaki rizik".\n„Prva odluka NBS nije bila dovoljno razrađena, onda je usledilo objašnjenje", kaže za BBC Dejan Gavrilović iz Efektive.\n„To je prilično netransparentan postupak jer potrošač prilikom svake izmene mora da bude obavešten transparentno i da za to da pismenu saglasnost".\n„Primeri koje je NBS dala se odnose samo na ljude koji su uzeli baš te identične uslove. Ako neko pročita primer o kreditu za stan od 50.000 evra na 20 godina, kako može da ga primeni na sopstveni zajam od 80.000 evra na 15 godina?", kaže on.\n„Kada su im ponuđene tri opcije - tek tada im ništa nije bilo jasno, a ovo je predstavljeno na olakšica".\n„Ipak, ljudi koji su tri meseca primali normalno platu, samo su dobili veći kredit nakon svega", dodaje Gavrilović.\nPrevious STOPIRANJE RATA na kredite moguće je i posle 1. jula, ali ne za sve Next Banke će uskoro ponuditi građanima olakšice za otplatu postojećih kredita


Napadač Totenhema Heung-Min Son okončao je tronedeljnu obuku u vojsci Južne Koreje.\nHitronogi fudbaler proglašen za najboljeg među 157 vojnika, pa je sada slobodan da se vrati u London i priključi Totenhemu u pripremama za nastavak Premijer lige.\nKako je saopšteno iz Seula, Son je jutros razdužio uniformu i zvanično završio obaveznu obuku u bazi korejskih marinaca, a na specijaloj ceremoniji, koja je organzivaoana bez prisustva porodica zbog pandemije korona virusa, dobio je nagradu kao najbolji u klasi.\nMarinci po tradici svake godine biraju petoricu najboljih pitomaca, tačan ranking se ne objavljuje, a oficiri koji su bili zaduženi za obuku kažu da je napadač Totenhema bio posvećen i vredan.\n- Iako nisam aktivan kao marinac nadam se da ću posle ovoga postati jači i bolji fudbaler i da će me nepobedivi duh moje vojske voditi u budućnosti - preneli su Sonovu izjavu na sajtu vojske Južne Koreje.\nFudbaler Sparsa od 20. aprila bio je na obaveznoj obuci, a nakon što je to obavio, u potpunosti može da se okrene fudbalu i nastavku sezone.


Najjeftinija Dezinsekcija Pravna i Fizička Lica - Dezinsekcija Beograd EK Group\nNAJJEFTINIJA DEZINSEKCIJA ZA PRAVNA I FIZIČKA LICA U BEOGRADU\nDezinsekcija EK Group je firma koja pruža usluge u oblasti dezinsekcije - uništavanja insekata klijentima u Beogradu i okolini uz najniže cene dezinsekcije na tržištu. Za dezinsekciju se koriste najkvalitetniji ekološki preparati iz uvoza, neškodljivi za ljude i životinje. Kada je upitanju uništavanje insekata, preparati za dezinsekciju koje EK Group koristi su veoma efikasni, brzog i dugoročnog dejstva. Postojanje različitih vrsta insekata kao i različitih oblika pojavljivanja (pojedinačno, povremeno, u grupama, najezde), nameće i različite načine borbe protiv njih.\nDEZINSEKCIJA EKOLOŠKIM PREPARATIMA - TEHNIKE DEZINSEKCIJE I VRSTE PREPARATA\nDezinsekcija kao skup mera usmeren na uništavanje odraslih insekata, legla i larvi insekata, ima posebne tehnike kojima se zaštita od buba uspešno uspostavlja, kako u momentu kada se dezinsekcija radi, tako i periodu nakon toga. Naime, preparati za dezinsekciju koje EK Group koristi imaju trenutno, ali produženo dejstvo. Pored toga što su preparati za dezinsekciju neškodljivi i biorazgradivi, takođe i ne prljaju površine na kojima se nalaze, pa ih je na teško dostupnim mestima poželjno ostaviti da deluju što duže.\nDezinsekcija koju tim EK Group izvede ima garanciju od 6 meseci koju nigde na tržištu nećete naći. Razlog ovako dugog garantnog roka za dezinsekciju je poverenje u kvalitet preparata kao i stručnost tima ljudi EK Group koji preparate za dezinsekciju koriste.\nNaša služba u roku od 24h izlazi na teren i obavlja dezinsekciju na Zvezdari, na Paliluli, na Vračaru, dezinsekciju u Zemunu, u Starom Gradu, na Novom Beogradu, dezinsekciju na Voždovcu, na Savskom Vencu i Rakovici.\nIzlazimo na teren i u svim drugim beogradskim opštinama ali ne baš uvek u roku od 24h.\nNaša politika poslovanja je kvalitetnom realizacijom i profesionalnim radom i ponašanjem trajno održavati zadovoljstvo kupaca naših usluga na najvišem nivou na obostrano zadovoljstvo!\nStručna dezinsekcija - kvalitetni preparati - garancija 6 meseci


septembar 2019 - Stranica 2 od 5 - BORS\nGeneral Savčić obnovio mandat predsjednika Boračke organizacije\nU Han Pijesku je 04. septembra održana redovna izborna Skupština Boračke organizacije Republike Srpske na kojoj je birano rukovodstvo Boračke organizacije za sve nivoe organizovanja za naredne četiri godine, a dosadašnji predsjednik BORS-a Milomir Savčić obnovio je mandat i ostao na čelu Boračke organizacije. General Savčić je dobio povjerenje 82 od ukupno 131 delegata Skupštine BORS-a, Vlado Živković iz Prnjavora je dobio 46 glasova, dok su tri delegata ostala uzdržana. Na samom početku sjednice Vojin Gušić iz Nevesinja je povukao svoju kandidaturu. U obraćanju nakon reizbora Savčić je poručio je da će u fokusu njegovog rada i dalje biti rješavanje […]\nby Tihomir Milašin on 29 septembra, 2019 in NASLOVNA Read More\nSjećanje na 65. Zaštitni motorizovani Puk\nU Istočnom Sarajevu 31. avgusta je održano tradicionalno druženje pripadnika 65. Zaštitnog motorizovanog puka Glavnog štaba Vojske Republike Srpske čijih je više od 80 pripadnika dalo živote za Srpsku u proteklom Odbrambeno-otadžbinskom ratu, a više od 300 ranjeno. Ratni komandant ovog puka a sadašnji predsjednik Boračke organizacije Republike Srpske Milomir Savčić podsjetio je da je ova jedinica prošla sva ratišta, uglavnom ona na kojima je bilo najteže, a posebno veliki broj dejstava izvela je u zoni odgovornosti Sarajevsko-romanijskog korpusa. Predsjednik Savčić je istakao da je puk posebno veliku ulogu odigrao 16. junu 1995. godine, koji se danas obilježava kao Dan […]\nObilježeno 27 godina od oslobođenja Srba iz Smoluće, Tinje i Potpeći\nU Bijeljini je 30. avgusta služenjem parastosa i polaganjem vijenaca i cvijeća na spomenik 150 poginulih boraca i civila Smoluće, Potpeći i Tinje, obilježeno 27 godina od proboja Vojske Republike Srpske iz okruženja i oslobađanja 7.000 Srba koji su četiri mjeseca bili o obruču neprijateljskih snaga. Predsjednik Boračke organizacije Republike Srpske Milomir Savčić je prisustvovao obilježavanju, te je u obraćanju naveo da je narod ovog kraja četiri mjeseca bio u okruženju i vodio tešku borbu. – Borba u okruženju spada u najteže oblike oružanih dejstava. Ona je dokaz visokog nivoa svijesti, izuzetnog patriotizma, herojstva i junaštva tog naroda koji nije […]\nU organizaciji Odbora porodica poginulih i zarobljenih boraca Boračke organizacije Republike Srpske i ove godine obilježen je 30. avgusta Međunarodni dan nestalih. Članovi Odbora su već tradicionalno položili vijence na tri spomen kosturnice u Republici Srpkoj, u Banjoj Luci, Istočnom Sarajevu i Nevesinju, ali je pomen odata i u svim opštinama i gradovima Republike Srpske. Centralni pomen održan je u Banjoj Luci gdje su predstavnici Odbora porodica poginuli i zarobljenih boraca predvođeni predsjedikom Odbora Zoranom Vidićem položili vijenace i odali počast borcima i civilima Republike Srpske za kojima se još uvijek traga. Predsjednik Odbora porodica poginulih i zarobljenih boraca Boračke […]\n« Prethodno 1 2 3 … 5 Sledeće »


Partizan nadigrao Radnik, Zvezda na popravnom u Šapcu | Burina.NET :: Novosti iz zemlje i sveta\nPartizan nadigrao Radnik, Zvezda na popravnom u Šapcu\nFudbaleri Partizana savladali su Radnik sa 2:0 (0:0) u meču 28. kola Superlige Srbije. Crvena zvezda igra od 17 časova u Šapcu protiv Mačve i žele da se revanširaju za iznenadnu eliminiciju iz Kupa od istog protivnika pre četiri dana. Tok mečeva i kretanje rezultata možete pratiti na našem portalu....\nObjavio: RTS :: Sport - Sunday, 18 March\nUŽIVO: Partizan - Rudar (SASTAVI) Večernje Novosti :: Sport :: Fudbal (Danas) - Crno-beli dočekuju klub iz Pljevalja u revanš meču prvog kola kvalifikacija za Ligu Evrope. Partizan je u gostima slavio 3:0 i na korak je do drugog kola...\n(UŽIVO, VIDEO): Partizan - Rudar 0:0, crno-beli overavaju put u Litvaniju!\nLEPA JE KO SAN, VOLI PARTIZAN: Pogledajte kako su Grobari iznenadili portparolku kluba Biljanu Obradović i ostavili je bez teksta!\nPARTIZAN KAO ZVEZDA: Crno-belima na putu ka Ligi Evrope stoje Litvanci Kurir :: Sport (Danas) - Fudbaleri Trakaija iznenadili su Iritiš u Pavlodaru i pobedom 1:0 u revanšu prvog kola kvalifikacija za Ligu Evrope plasirali se u drugo kolo....\nSlučaj Skripalj: Policija ima osumnjičene i svi su Rusi\nUŽIVO: Partizan - Rudar (SASTAVI)\nLEPA JE KO SAN, VOLI PARTIZAN: Pogledajte kako su Grobari iznenadili portparolku kluba Biljanu Obradović i ostavili je bez teksta! Kurir :: Sport (Danas) - Partizan po rezultatima ne može da se pohvali da je u vrhu evropskog fudbala, ali kada je u pitanju pi-ar služba onda crno-belima gotovo da nema premca....\nPARTIZAN KAO ZVEZDA: Crno-belima na putu ka Ligi Evrope stoje Litvanci\nU NOVOM BROJU TIPA: Svanulo i igračima – tiketi sve puniji Večernje Novosti :: Sport :: Fudbal (Danas) - Crvena zvezda i Partizan počinju novo prvenstvo bez dovoljno pravih špiceva i opredeljuju se za igru tika-taka. Ovog vikenda , od Srbije, preko Švajcarske i Poljske do Meksika, počinje 12...\nFIFA NE PRAŠTA: Šest klubova kažnjeni zbog neisplaćenih zarada igrača\nTrup platforme Apollo podignut na 50 metara visine\nRadnik pao sa skele u centru Beograda B92 (Danas) - Radnik na gradili?tu u centru Beograda je pao sa skele i zadobio te?ke telesne povrede. Kako saznajemo, neimenovani mu?karac je pao sa skele i preba?en je na reanimaciju u Urgentni...\nUŽAS U CENTRU BEOGRADA: Radnik pao sa skele!\nMEGAN MARKL PONOVO U CENTRU SKANDALA: Ako nam otac umre, tebe ću smatrati odgovornom\nVižinada: Radnik pao na etažnu ploču\nHAOS ZBOG LAŽNIH TIMOVA Univerzitet tuži Jasnića i ortake zbog KRAĐE IMENA\nIZNENADIĆETE SE: U ovom gradu u Srbiji živi čak 99 milionera!\nMarko Đurić: Ukoliko ne dođe do dogovora sa Prištinom, biće sukoba


Velika Britanija: Vlada da izjednači marihuanu, brzu hranu i kockanje - Domino Magazin\nNaslovna Život Gradski život Velika Britanija: Vlada da izjednači marihuanu, brzu hranu i kockanje\nVelika Britanija: Vlada da izjednači marihuanu, brzu hranu i kockanje\nPušenje marihuane je baš kao i jedenje brze hrane i ne treba da bude krivično telo, kaže britanska Komisija koja se bavi problemima droge. Oni tvrde da je konzumiranje droge samo još jedan ‘model sebičnog’ ili ‘rizičnog ponašanja’, sličnog kockanju ili prejedanju hamburgerima i čipsom.\nTakođe, uzgajanje marihuane za ličnu upotrebu ne treba da bude krivično delo. I bolje je da se vlada skoncentriše na to da zavisnici odgovorno konzumiraju drogue nego da ih potpuno zabrane. Nalaze ove komisije su osudile mnoge organizacije. Oni smatraju da su droge sa razlogom ilegalne i da sadrže supstance koje jako utiču na mozak i ostavljaju dugotrajne posledice na njegove funkcije.\nSudeći po komisiji, nov pristup problem droga je potreban zbog toga što se tržište naglo menja i tradicionalne metode ne mogu da ga kontrolišu. Oni tvrde da vlasti ne mogu da regulišu dostupnost droga, a mogu da čak pogoršaju situaciju. Umesto da zabrane skroz upotrebu droga ministry treba da smanje štetu.\nOni misle da bi uzgajanje malih količina marihuane u kućnim uslovima smanjilo masovnu proizvodnju i prodaju. Ova komisija je neutralno telo oformljeno 2007. godine radi analize politike prema drogama u Velikoj Britaniji. Iako je upotreba droga u Velikoj Britaniji opala poslednjih godina, i dalje je veća nego u većini drugih zemalja.\nMilijardi funti se svake godine troše na borbu protiv zloupotrebe droge bez očiglednih dokaza da se nešto promenilo.


UMESTO ZA DOČEK - NOVI PAZAR IZDVAJA 3,8 MILIONA ZA POMOĆ DECI: Ovu praksu prihvata sve veći broj gradova u Srbiji | Novosti.RS\nOvo je peta godina kako Novi Pazar, na predlog gradonačelnika Nihata Biševca, krajem godine izdvaja sredstva za pomoć najugroženijim, a sada će pomoć dobiti 648 mališana, znatno više nego prethodne godine.\n- Drago nam je što su, posmatrajući naš grad kao primer dobre prakse, odluku Novog Pazara preuzeli i drugi gradovi u zemlji i regionu. Nema razloga da ove, ali i narednih godina ne nastavimo tradiciju koja našim sugrađanima u vreme praznika vraća osmeh na lice – kazao je Biševac.\nGradsko veće ranije je odlučilo i da samohrane roditelje pomogne dva puta u toku godine sa po 8.000 dinara.\nNovi Pazar gradsko veće pomoć najugroženijima Nihat Biševac


Prema tom izveštaju za prošlu godinu, vazduh prve kategorije u Srbiji udišu samo žitelji Novog Sada (oko 373.000 stanovnika na širem području grada), Bora (oko 31.000) i Niša (oko 260.000). Kako se navodi u izveštaju, u Nišu nije bilo dovoljnog merenja suspendovanih PM-10 čestica u vazduhu koje, prema rečima stručnjaka, predstavljaju najveću opasnost po zdravlje, s obzirom na to da se udisanjem “deponuju” u najdubljim delovima pluća i posebno ugrožavaju staru populaciju, decu, trudnice i hronične bolesnike.\nU drugoj kategoriji, koja predstavlja umereno zagađeni vazduh, prošle godine nije bilo nijedno područje.\nTreću kategoriju vazduha, gde su prekoračene granične vrednosti za jednu ili više zagađujućih materija, udisali su stanovnici gotovo svih drugih najvećih gradova Srbije: Beograd (1,7 miliona), Pančevo (123.000), Smederevo (108.000), Užice (78.000), Valjevo (90.000), Kraljevo (125.000), Kragujevac (180.000), Subotica (141.000) i Sremska Mitrovica (80.000).\nOvim gradovima trebalo bi pridodati i Kosjerić (oko 3.000 stanovnika na širem području), koji je jedan od primera manjih mesta u kom je, što zbog geografskog položaja, što zbog uticaja industrije, vazduh prekomerno zagađen.\nGrejanje je najveći uzročnik aerozagađenja\nIako su izvori aerozagađenja od područja do područja Srbije raznoliki, prema izveštaju Agencije za zaštitu životne sredine, dominantan udeo od 57 odsto tokom prošle godine bio je od toplana snage manje od 50 megavata i individualnih ložišta, dakle kao posledica grejanja. Sektor industrije je, prema tom izveštaju, uticao sa 13, a drumski saobraćaj sa šest odsto ukupnih emisija zagađujućih materija.\nDa su fosilna goriva i saobraćaj faktori koji najviše doprinose zagađenju potvrdio je i direktor Agencije Filip Radović, navodeći da je dobro to što mnoge opštine u Srbiji gase kotlarnice i sa uglja i mazuta prelaze na upotrebu biomase.\n- Važno da shvatimo koliko je upotreba energije važna i da redukcijom fosilnih goriva i nafte možemo smanjiti nivo zagađenja. Izveštaj je pokazao da se Srbija kreće u dobrom pravcu i neophodno je da ispravimo greške od ranije i edukujemo građane o tome koliki je izazov aerozagađenje za našu civilizaciju – rekao je Radović.\nZagađen vazduh u Užicu\nInače, u našoj zemlji se na 40 automatskih mernih stanica obavljaju merenja i građani svakog trenutka putem sajta i aplikacije mogu da vide kakvog je kvaliteta vazduh i nivo zagađujućih materija. U godišnjem izveštaju o zagađenju vazduha, Agencija za zaštitu životne sredine zaključuje da u narednom periodu treba naći alternativu grejanju na ugalj i drva.\nKako svakog dana proizvodimo smog\nNevidljivi ubica odnese 6.000 života godišnje\nSuspendovane PM-10 čestice (prašina manja od 10 mikrometara), koje se pojavljuju kao izuzetno prisutni faktor zagađenja u praktično svakom području gde je vazduh treće kategorije, predstavljaju smešu dima, čađi, prašine i kiseline, uz teške metale poput olova, kadmijuma, nikla i arsena. Ovaj “nevidljivi ubica” iz vazduha, koji nastaje kao posledica kombinovanog uticaja grejanja, saobraćaja i industrije, po izveštaju Svetske zdravstvene organizacije glavni je krivac za smrt 6.000 ljudi u Srbiji svake godine.


Međunarodna akcija BiH i Srbije u borbi protiv krijumčara migranata\nKrijumčarenje migranata, fotoarhiv\nTužiteljstvo Bosne i Hercegovine zajedno s Državnom agencijom za istrage i zaštitu (SIPA), u okviru operacije kodnog naziva "Kajak", provodi aktivnosti u suradnji s policijskim djelatnicima Službe za borbu protiv organizovanog kriminaliteta MUP Republike Srbije (SBPOK) i Tužilaštvom za organizovani kriminal Republike Srbije.\nAktivnosti su usmjerene na razbijanje i procesuiranje grupa za organizirani kriminal koje djeluju na području Srbije i Bosne i Hercegovine, a koje su organizirane radi krijumčarenja većeg broja migranata, radi ostvarivanja nezakonite imovinske koristi.\nTokom realizacije operacije "Kajak", danas su (17. decembar) policijski djelatnici SIPA-e na području Bratunca, uhapsili jednu osobu, osumnjičenu da je član grupe za organizirani kriminal, koja je organizirana radi nezakonitog krijumčarenja i prebacivanja migranata s područja Srbije u BiH, radi daljeg transporta prema zemljama EU.\nIstodobno, u okviru akcije, na području Srbije u koordiniranoj akciji policijski službenici SBPOK-a Srbije, uhapšeno je šest osumnjičenih osoba, među kojima i osumnjičenog organizatora grupe.\nPostupajući po nalogu tužitelja iz Posebnog odjela za organizirani kriminal, gospodarski kriminal i korupciju, policijski djelatnici SIPA-e izvršili su pretrese stambenog i poslovnih objekata koje koristi osumnjičeni iz BiH, te su izuzeti predmeti i dokazi koji će biti korišteni u okviru dokumentiranja i procesuiranja kaznenog djela.\nU okviru rada u toj međunarodnoj operaciji, potporu je pružio Policijski centar jugoistočne Europe-SELEC, te je ostvarena saradnja Tužiteljstva BiH i SIPA-e s Obavještajno-sigurnosnom agencijom (OSA) BiH, Službom za poslove sa strancima BiH i MUP-om Republike Srpske, saopćeno je iz Tužiteljstva BiH.


Sjednica Kancelarije za razmatranje žalbi BiH koja je prihvatila da razmatra žalbu tri firme na raniju odluku CIK-a da posao štampanja listića vrijedan više od 800 hiljada maraka dobije jedna kompanija iz Sarajeva, biće održana u srijedu. Tada bi trebalo da se zna da li će žalba biti prihvaćena ili odbijena, a samim tim i jasnije da li, zbog toga, izborni proces može da bude ugrožen.\nDelegat srpskog kluba u Domu naroda bh. parlamenta, Dušanka Majkić, ocjenjuje da ljudi koji su nedavno došli u CIK BiH nemaju potrebno znanje i iskustvo da bi predvidjeli stvari koje su normalne u izbornom procesu - kao što je žalba na odluku o tenderu. Niko ne može da kaže kako će se završiti žalbeni proces, a u skladu s tim - niko ne može da predvidi da li će se lokalni izbori uopšte održati u ovoj godini, poručuje Majkićeva.\n"Kako to da je izabran ponuđač koji nikada nije se bavio ovim poslom? I kako to da on još nije u stvari ni sagledao, jer procedura koja traje kod onoga ko bude izabran za štampanje i opremu glasačkih listića je proces koji je veoma kratak i kritičan - i uvijek kritičan", rekla je Dušanka Majkić, delegat u Domu naroda Parlamentarne skupštine BiH.\nNa odluku Centralne izborne komisije da posao štampanja glasačkih listića, vrijedan više od 800 hiljada maraka dodijeli sarajevskoj firmi "Unioninvestplastika", žalila se jedna firma iz Banjaluke i dvije iz Sarajeva. U Kancelariji za razmatranje žalbi BiH nisu odgovarali na naše pozive i mejlove. Iz CIK-a samo kratka poruka.\n"Nećemo davati nikakve izjave dok je žalbeni postupak u toku. Čekamo odluku Kancelarije za razmatranje žalbi BiH", rekao je Željko Bakalar, predsjednik CIK-a.\nDosta javnih nabavki u BiH ima određeni element korupcije, u kojem je bitno da neko dobije posao ili ne - smatra Marko Šikuljak, urednik portala "Frontal". Ocjenjuje da u ovoj priči odlaganje izbora najviše odgovara vladajućim strankama u Federaciji BiH, naročito u Sarajevu.\n"Čini mi se da se od izbora novog rukovodstva CIK-a, u suštini samo vodi jedna borba za datum održavanja izbora, i da je to najvažnija stvar u kojoj neko želi na bilo koji način da pomjeri održavanje izbora, dok je drugim strankama u interesu da se izbori održe što prije. Mislim da ključ oko toga kada će se izbori održati leži ipak u Federaciji, jer je više subjekata zainteresovano da izbore pomjeri što kasnije, mislim da su SDA i DF najzainteresovaniji za to", naglasio je Marko Šikuljak, urednik portala "Frontal.rs".\nTo što je izborni proces ugrožavan nekoliko puta od izbora novog rukovodstva CIK-a BiH je krivica upravo ljudi koji su nelegalno izabrani na te pozicije, odavno se čuje iz vladajuće koalicije u Republici Srpskoj. Iako je nebrojeno puta poslata poruka da novca za izbore ima i da može biti obezbjeđen i prije usvajanja budžeta zajedničkih institucija, CIK je upravo to uzeo kao razlog prolongiranja sa četvrtog oktobra na 15. novembar. Čulo se ranije i da opoziciji u Srpskoj i pojedinim partijama u Federaciji koji su najglasniji zagovornici prologniranja izbora to i odgovara zato što uviđaju da loše stoje nadajući se da bi "kupovinom vremena" popravili rejtinge.\nlokalni izbori odlaganje CIK BiH\nDemokratija se vraća u grad na Neretvi\nParlamentarni, pokrajinski i lokalni izbori u Srbiji\nSrpski član Predsjednistva BiH\n1959 glasova 59%


Panika u Kongresu: Nova ruska tehnologija ugrožava bezbednost Amerike | WebTribune\nHome SPEKTAR Panika u Kongresu: Nova ruska tehnologija ugrožava bezbednost Amerike\nPlanovi da se određivanje lokacije sa koje dolazi poziv za pomoć na broj 911 u Americi od sada vrši putem ruskog satelitskog sistema GLONASS izazvali su u Kongresu SAD mnogo briga za nacionalnu bezbednost.\nPanika je nastala uprkos uveravanja telekomunikacionih kompanija da će upotreba tehnologije koja je ruska verzija GPS-a, biti ograničena i moći će da spasava živote u hitnim situacijama.\n“Raša tudej” piše da je kongresmen Majk Rodžers, predsedavajući Podkomiteta za oružane službe, poslao ministru odbrane i direktoru nacionalne obaveštajne službe (DNI) nakon što je saznao za namere američke Federalne komisije za komunikacije (FCC).\nImajući u vidu pretnju po svet koju predstavlja Rusija Vladimira Putina, ne može valjda ozbiljno da se razmatra da se SAD oslanjaju na sistem koji pod diktatorovom kontrolom za bežično lociranje poziva na 911 – piše u dokumentu koji je objavio konzervativni “Vašington tajms”.\nPrema Rodžersu, republikancu iz Alabame, “odgovor Amerike hibridnom ratovanju Rusije, varanju oko sporazuma o kontroli naoružanja, nezakonitim invazijama na suverene nacije i iznude zasnovane na posedovanju energenata mora da bude opšta izolacija i adekvatni odgovor”.\nOvaj kongresmen je zatražio od Ministarstva odbrane i DNI da detaljno navedu opseg korišćenja GLONASS-a i uticaj na nacionalnu bezbednost SAD činjenice da Rusija obezbeđuje satelitsku komunikaciju.\nPlan za korišćenje ruskog sistema razvila je grupa koju čine najveći američki mobilni operateri zajedno s Udruženjem zvaničnika zaduženih za javnu bezbednost.komunikacije i Udruženjem za nacionalni broj za pomoć.\nNamera im je da unaprede mogućnost policiji i hitnim službama da lociraju ljude na osnovu poziva sa njihovih mobilnih telefona.\n– GLONASS je izabran umesto sličnih sistema naopravljenih u SAD zato što oni ne pokrivaju traženu teritoriju – kaže Trej Fordžeti iz Udruženja za nacionalni broj za pomoć.\nPored toga, GLONASS je mnogo bolji od GPS-a u lociranju mobilnih telefona kada je poziv upućen unutar zgrade.


Zorana Mihajlović izdala dozvolu svom ujaku da istražuje nalazište litijuma u Valjevu?! – Gerila\nGerila > Politika > Zorana Mihajlović izdala dozvolu svom ujaku da istražuje nalazište litijuma u Valjevu?!\nobjavljeno na Oct. 18, 2021 u 11:16 am 18/10/2021\nUdruženja građana Koalicija protiv korupcije u životnoj sredini, Pakt i Ne damo Jadar zatražila su danas da ministarka rudarstva i energetike Zorana Mihailović hitno podnese ostavku zato što je, kako su navela, firma njenog ujaka dobila dozvolu da istražuje prisustvo litijuma na teritoriji Valjeva.\nKako je navedeno u saopštenju tih udruženja, preduzeće Euro litijum Balkan koje poseduje istraživačku dozvolu za istraživanje prisustva litijuma na teriotoriji grada Valjeva, angažovalo je preduzeće „Zajača ing“ čiji je vlasnik Milutin Bojić, rođeni ujak ministarke Mihailović.\n„Na taj način je ozbiljno narušen integritet funkcija koje obavlja Zorana Mihailović, jer je upravo njeno ministarstvo izdalo kompaniji Euro litijum Rešenje o odobrenju istraživačkih radova, pa se i javnost s pravom pita da li je potom ta kompanija vratila na ovaj način kontra uslugu ministarki rudarstva“, navodi se u saopštenju.\nDodaje se da postoje i brojna svedočenja meštana doline Jadra da je ista firma izvodila istražna bušenja i za kompaniju Rio Tinto, ali se niko svojevremeno nije setio da zabeleži ove događaje, pa konkretnih dokaza, osim svedočenja, meštana nema.\n„Aktuelna ministarka i potpredsednica Vlade Srbije (Mihajlović) duguje odgovore javnosti na pitanje koja je uloga nje i njenog ujaka u sveopštem ‘napadu’ na prirodna bogatstva i litijum u Srbiji jer u ozbiljnim pravnim državama kompromitacija integriteta funkcionera, neminovno bi vodila ka ostavci, a tužilaštvo treba da utvrdi da li u takvim slučajevima ima i elemenata prikrivene korupcije“, navodi se u saopštenju.


Vip mobile među prvim operaterima u Evropi uspešno izvršio testiranje IMS virtualizacije na Open Source softveru Vip mobile među prvim operaterima u Evropi uspešno izvršio testiranje IMS virtualizacije na Open Source softveru – Personal magazin\nKompanija Vip mobile je objavila da je među prvim telekomunikacionim operaterima u Evropi uspešno izvršila testiranje Virtualizacije mrežnih funkcija (NFV). Vip je prvi operater u Telekom Austrija Grupi koji je…\nImajući u vidu sve veće potrebe korisnika za novim uslugama, telekomunikacioni operateri moraju da ulažu značajna sredstva kako bi obezbedili adekvatne kapacitete mreže. NFV tehnologija će u potpunosti transformisati njihovu mrežnu arhitekturu i omogućiti im da korisnicima brže ponude naprednije usluge na ekonomičniji način. NFV ima za cilj da transformiše način na koji mrežni operateri konstruišu mreže razvojem standardne tehnologije IT virtualizacije. NFV obuhvata implementaciju mrežnih funkcija u softver koji može da radi na različitim tipovima standardnog industrijskog serverskog hardvera i koji se po potrebi može premestiti ili instalirati na različitim lokacijama na mreži, bez potrebe za ugradnjom nove opreme. Na taj način se nove usluge za korisnike mogu mnogo brže testirati i aktivirati u okviru mreže.\nIMS predstavlja polaznu tačku za NFV i prvi je značajan kandidat za virtualizaciju i primenu u komercijalnim mrežama. IMS tehnologija omogućava korišćenje IP (internet protokola) za prenos podataka u svim poznatim oblicima putem mobilnog ili fiksnog telefona. Primeri ovakve komunikacije su tradicionalna telefonija, faks, elektronska pošta, pristup internetu, web usluge, Voice over IP (VoIP), instant messaging (IM), video konferencijske sastanke i video na zahtev (VoD). Vip mobile je testirao usluge kao što su Multi-Ring (istovremena zvonjava), Call Jump, Wi-fi to GSM kontinuitet poziva, Hosted PBX i mnoge druge koje su prikazane uživo tokom konferencije za novinare.\n,,Apsolutno smo ubeđeni da NFV tehnologija predstavlja radikalnu promenu za industriju telekomunikacija. Za Telekom Austrija Grupu ova tehnološka revolucija je od velikog značaja, pa smo veoma ponosni što je i Vip mobile napravio prekretnicu na našem NFV putovanju”, izjavio je Ginter Otendorfer, CTO Telekom Austrija grupe. ,,Ovo je prvi put da se u okviru naše Grupe OpenSource community projekat koristi u cilju implementacije telekomunikacionih usluga u virtuelnom okruženju u mreži nekog od operatera. Telekom Austrija grupa je već dosta naučila o prednostima virtuelizacije na testovima koji su sprovedeni u Hrvatskoj i Bugarskoj. Sa testom koji je sproveo Vip, počinjemo da shvatamo kakve će prednosti OpenSource projekti doneti Grupi”.\nDejan Kastelic, direktor/CTO kompanije Vip mobile je izjavio sledeće: ,,Mi smo više nego zadovoljni činjenicom što je Vip među prvim operaterima u regionu koja radi sa NFV tehnologijom. Zahvaljujući uvidu koji imamo u trendove u našoj industriji i resursima koje posedujemo kao član Telekom Austrija Grupe, mi konstantno ulažemo u unapređenja naše mobilne mreže i nove tehnologije, koje imaju za cilj da našim korisnicima omoguće inovativne usluge i najbolje mobilno iskustvo u Srbiji.”\nVip mobile među prvim operaterima u Evropi uspešno izvršio testiranje IMS virtualizacije na Open Source softveru was last modified: September 29th, 2014 by Redakcija\nRuski relejni satelit Luč izveden u zadatu orbitu


DRI: Ministarstva uglavnom nisu uspostavila propisan sistem interne revizije | CEMAFORUM.rs\nDRI: Ministarstva uglavnom nisu uspostavila propisan sistem interne revizije\nDržavna revizorska institucija u Srbiji utvrdila je da je osam ministarstava u 2019. godini imalo uspostavljen propisan sistem politika, procedura i aktivnosti na ostvarivanju ciljeva interne finansijske kontrole, što čini njih 44 odsto, a da su kod deset, odnosno 56 odsto, utvrđene određene slabosti.\n„Najčešće slabosti su se odnosile na to da pojedina ministarstva nisu donela strategiju upravljanja rizicima ili akcioni plan, kao i da nisu utvrdila zadatke i rokove“, naveo je predsednik DRI Duško Pejović, predstavljajući izveštaj „Efikasnost uspostavljanja interne finansijske kontrole u ministarstvima“ za 2019. godinu.\nPejović je podsetio da je obaveza uspostavljanja interne revizije za korisnike javnih sredstava propisana Zakonom o budžetskom sistemu 2009. godine, kao i obaveze centralne jedinice za harmonizaciju pri Ministarstvu finansija.\n„Nisu propisane nikakve kazne za one koji nisu uspostavili internu reviziju“, istakao je Pejović i ocenio da nije dobro što ne postoje nikakvi mehanizmi za utvrđivanje odgovornosti za nesprovođenje propisa.\nOn je kazao da je 17 од 18 ministarstava u 2018. godini normativno uspostavilo jedinice interne revizije, međutim nisu ih u potpunosti kadrovski upotpunili.\nDRI je dala preporuke Ministarstvu prosvete, nauke i tehnološkog razvoja da uspostavi sistem finansijskog upravljanja i kontrole, a Ministarstvu građevinarstva, saobraćaja i infrastrukture da popuni radna mesta na poslovima revizije.\nMinistarstvu sporta i omladine DRI je preporučila da nastavi sa formiranjem jedinice za internu reviziju, a centralnoj jedinici Ministarstva finansija da donese program i metodologiju ocenjivanja kvaliteta rada interne revizije u ministarstvima.\nDobro uspostavljen sistem internih finansijskih kontrola, kako navodi DRI „mogao bi da spreči eventualne greške, prevare i zloupotrebe u poslovima i obezbedi trošenje sredstava poreskih obveznika na zakonit, ekonomičan i efikasan način“.


Vesti online / Srpski informativni portal / Kako prevara zaista utiče na ženu?\nPrvo usledi šok, a onda kreće preporod kod žene\nPosle ankete provedene na 5.705 ispitanika iz 96 zemalja, ustanovili su da su dugoročne posledice zapravo - pozitivne.\n* Najgora stvar koju možete da kažete posle prevare\n* Ove greške žene prave kada biraju muškarca za brak\n- Nakon početnog perioda tuge i osećaja izdaje, žena iz ovog iskustva izlazi s većom ljubavnom inteligencijom koja joj omogućava da kod budućih partnera odmah raspoznaje negativne vrednosti. Dugoročno gledano, prevarena žena pobeđuje -rekao je autor istraživanja Kreg Moris u izveštaju za medije.\nVećina žena posle nevere postaje sigurnija u sebe, znaju šta traže, brže prekidaju odnos koji ih ne zadovoljava, odmah prepoznaju potencijalnog preljubnika, zapravo postaju psihološki jače na svim područjima i lakše donose odluke koje su dobre za njih.\nŠta se pak događa s preljubnicima i njihovim novim partnerkama?


Let it Be: 50 godina albuma koji je trebalo da ponovo okupi Bitlse : Južne vesti\n11:19, 8. 5. 2020.\nJedna od glavnih tačaka rasprava kada je reč o Bitlsima - a tokom vanrednog stanja i izolacije smo imali dosta vremena za razne rasprave, pa i za one o četvorici muzičara iz Liverpula - jeste koji je bio poslednji album grupe\n„Bez obzira na organizacioni haos, snimanje je bilo bolno. Znamo kako je provoditi vreme sa ljudima koji nam se ne dopadaju, a ako su nas rijaliti nečemu naučili to je da kamere u ovakvim situacijama nimalo ne olakšavaju stvar", napisao je Mark Ričardson za muzički sajt Pičfork.\n„Vreme koje su Bitlsi proveli snimajući ovaj album opisano je kao izuzetno neprijatno", dodaje Ričardson.\nAlbum koji je Bitlse zaista pomirio - u smislu da su uspeli da snimaju i funkcionišu normalno, a neki navode i da su u pojedinim trenucima čak i inspirisali jedni druge - bio je Abbey Road.\n„[Na ovom albumu] su se najviše približili njihovoj slobodnoj formi, spajajući raznovrsne intrigantne muzičke i lirske ideje u album koji predstavlja nešto mnogo više od pukog zbira tih ideja", napisao je Džon Mendelson za časopis Roling Stoun.\n„Imam osećaj da ono što je Fil Spektor uradio nije bilo samo nekarakteristično, već i pogrešno", izjavio je Martin.\n„Bio sam totalno razočaran".\n„Osim naslovne numere, malo toga zvuči kao album Bitlsa", piše Mark Ričardson.\n„Snimljen bez duše, ostavljen da stoji sa strane dok se snimao bolji album, i konačno umiksovan na način kojim se ruše principi ovog benda", Let it Be je objavljen kada Bitlsi zvanično nisu postojali već nekoliko meseci.\nOn je intervjuu objasnio: „Imao sam jedan san šezdesetih i moja majka se pojavila u tom snu i ubeđivala me je rekavši: 'Biće okej. Samo pusti... (Just let it be)'".


Zapad optužuje Putina za ratni zločin – ko može da mu sudi - Naša Borba\nImajući u vidu sve slabosti međunarodne pravde, kao i njenu sporost, ocenjuje se da su veće šanse da neko od ruskih zvaničnika ili vojnih lidera eventualno bude procesuiran pred sudom drugih država nego pred nekim od međunarodnih sudova.\nZa dve nedelje od kako je počeo rat u Ukrajini, pred dva međunarodna suda – Međunarodnim krivičnim sudom i Međunarodnim sudom pravde, pokrenuti su postupci za ratni zločin, dok istragu vode i organi nekoliko država zapada, poput Nemačke, Velike Britanije ili Španije. Zvaničnici zapada optužuju Rusiju da je počinila ratni zločin i kao primere navode gađanje kolone civila u Irpinu, na trasi humanitarnog koridora, i granatiranje porodilišta u Marijupolju, za koje Moskva tvrdi da je prethodno ispražnjeno i pretvoreno u borbeni položaj ukrajinske teritorijalne odbrane i ozloglašenog bataljona Azov. Rusiji se na teret stavlja i upotreba kasetnih i vakuum bombi, što je Kremlj, takođe, negirao tvrdeći da je reč o lažnim vestima.\nU oštroj osudi ruske vojne intervencije, zapadni mediji danima postavljaju pitanje može li ruski predsednik Vladimir Putin biti optužen za ratni zločin?\nTužilac Međunarodnog krivičnog suda (MKS), nezavisne institucije sa sedištem u Hagu, najavio je, pre nedelju dana, da na zahtev 39 zemalja članica, pokreće istragu koja pokriva sve strane u sukobu. Ovaj sud se, inače, već bavio Ukrajinom kada je istraživao zločine u vezi sa protestima u Kijevu 2013. i 2014. godine, na poluostrvu Krim i u regionu Donbasa. U preliminarnoj istrazi, koja je trajala šest godina, utvrđeno je da je u Ukrajini počinjen širok spektar ponašanja koja predstavljaju ratni zločin i zločin protiv čovečnosti i ti nalazi će sada biti uključeni u najnoviju istragu.\nMeđunarodni krivični sud u Hagu (Foto EPA/MARTIJN BEEKMAN)\nČak i ukoliko bi MKS jednog dana optužio Putina, treba znati da sud ne sudi u odsustvu i da bi Putin najpre morao da bude izručen, što je scenario u koji je teško poverovati tim pre što Rusija, kao i Kina i Sjedinjene Američke Države, nije među 123 članice MKS (nije ni Ukrajina, ali je ranije prihvatila nadležnost).\nDa bi se nekom pojedincu sudilo pred MKS, osnovanom 1998. godine, on, pre svega, mora da bude uhapšen. S obzirom na to da sud nema policiju, oslanja se na pomoć država članica u hapšenju osumnjičenih.\nOsim Međunarodnog krivičnog suda, za procesuiranje ratnih zločina mogu da budu formirani ad hok sudovi koji se jednokratno bave konkretnim sukobom kao što je bio slučaj sa Međunarodnim krivičnim sudom za bivšu Jugoslaviju, pred kojim je po komandnoj odgovornosti optužen čitav niz lidera uključujući i nekadašnjeg predsednika Srbije i Savezne Republike Jugoslavije Slobodana Miloševića.\nZa najnoviji sukob na tlu Evrope mogao bi da bude nadležan i Međunarodni sud pravde (MSP), takođe u Hagu, s obzirom na to da pojedini pravni stručnjaci smatraju da sam napad Rusije na Ukrajinu predstavlja zločin agresije koji je definisan kao upotreba oružane sile od strane države protiv suvereniteta, teritorijalnog integriteta ili nezavisnosti druge države. Ova institucija, kao glavni sudski organ Ujedinjenih nacija, nadležna je za sporove između država i ne sudi pojedincima. Kijev je pred MSP već pokrenuo postupak u kojem optužuje Rusiju za planiranje genocida, a predstavnici Moskve nisu se ni pojavili na prvom saslušanju. Ukoliko bi na kraju bila doneta presuda protiv Rusije, njeno sprovođenje palo bi na teret Saveta bezbednosti Ujedinjenih nacija u kojem Rusija kao stalna članica ima pravo veta.\nMeđunarodni sud pravde (Foto EPA/Robin Utrecht)\nKada je reč o upotrebi kasetnih bombi, ni Rusija ni Ukrajina nisu potpisnice sporazuma o njihovoj zabrani iz 2008. Svedoci smo, takođe, da je i NATO kršio pomenuti sporazum kada je u bombardovanju SR Jugoslavije 1999. u više napada koristio isto zabranjeno oružje. S druge strane, takozvane vakuum bombe nisu zvanično zabranjene, ali ima ocena da bi se i njihova upotreba u blizini civila mogla podvesti pod kršenje pravila rata.\nPravni stručnjaci ocenjuju da je izuzetno teško dokazati nameru da se počini ratni zločin i navode da je pred MKS samo šest osoba izdržalo kaznu za dela iz nadležnosti suda.\nImajući u vidu sve slabosti međunarodne pravde, kao i njenu sporost, ocenjuje se da su veće šanse da neko od ruskih zvaničnika ili vojnih lidera eventualno bude procesuiran pred sudom drugih država nego pred nekim od međunarodnih sudova. Tu se kao primer navodi Nemačka koja je već osudila pojedine članove terorističke Islamske države za zločine u Siriji. Nemačka, u kojoj važi princip univerzalne nadležnosti za ratne zločine bez obzira gde su počinjeni i ko su počinioci, a ko žrtve, tek nepune dve nedelje od početka napada na Ukrajinu, već je počela da prikuplja dokaze za navodne ruske ratne zločine.\nPrethodni tekstZELENSKI: Ukrajina načinila stratešku prekretnicu u ratu, oslobodićemo zemlju od Rusije\nSledeći tekstDR DRAGAN PETROVIĆ: Sa istočnim frontom je gotovo! Evo šta je sledeće!


BZNR ~ Pogledaj teme - JOŠ 73,3 MILIONA EVRA DONACIJA EU ZA EKOLOGIJU\n< Ekologija ~ JOŠ 73,3 MILIONA EVRA DONACIJA EU ZA EKOLOGIJU\nPoslao: Uto Jun 25, 2013 09:59\nizvor: RT Vojvodine, 24.06.2013.\nEvropska unija je Srbiji obezbedila još 73,3 miliona evra donacija za ekološke projekte u narednom periodu, izjavio je danas menadžer Delegacije EU za te projekte Rajner Frojnd.\nOd toga je za reformu zakonodavstva i jačanje kapaciteta namenjeno 6,45 miliona evra, zaštitu voda 15,55 miliona, zaštitu vazduha 15,2 miliona i upravljanje otpadom 36,1 milion evra.\nU projekte zaštite životne sredine u Srbiji, EU je od 2000. godine do sada namenila ukupno 700 miliona bespovratnih sredstava, a pomoć za projekte koji su u toku iznosi 113,8 milion evra.\nFrojnd je rekao da je zaštita životne sredine jedno od najvažnijih pitanja u EU i da je predviđena značajnija pomoć za nove članice EU.\nZaštitom životne sredine upravlja se na nivou EU, koja donosi obavezujuće uredbe za članice, od kojih su mnoge u svoja lokalna zakonodavstva unele još strožije kriterijume.\nEU ima oko 300 uredbi i direktiva iz oblasti ekologije, a Srbija će, kao kandidat za članstvo, morati da primeni veći deo, s tim što će za skupe investicije moći da dobije prelazni rok, o kome će pregovarati sa predstavnicima EU, istakao je Frojnd.\nOn je naveo da je u EU više od 70 odsto građana zabrinuto za stanje životne sredine, a u Srbiji samo sedam odsto. Prema njegovim rečima Srbija će morati da pooštri propise, dodajući da se sistematsko kršenje propisa o zaštiti životne sredine u EU, tretira kao krivično delo, što u Srbiji nije slučaj.\nEU je upravo usvojila novi sedmogodišnji program zaštite životne sredine, od kojih je najvažnije pitanje zagađenja vazduha, koje je povezano sa zdravljem.\nFrojnd je predočio da u Srbiji osam najvećih gradova ima problema sa lošim vazduhom, dodajući da je zahvaljujući pomoći EU, Srbija dobila 42 stanice za praćenje kvaliteta vazduha.\nDrugo važno pitanje je voda, a cilj EU je da sve slatke površinske vode dobije kategoriju dobar, mada se predviđa da će do 2050. godine to biti ostvarivo tek sa 50 odsto voda.\nOn je najavio da će se mnogo pažnje posvetiti sprečavanju industrijskih zagađenja, preko izdavanja dozvola za otvaranje fabrika.\nPrema njegovim rečima veliki je problem otpada, koji je od 1995. do danas porastao za 20 odsto, što je neodrživo i istakao da Srbija jako malu količinu otpada reciklira - samo osam odsto.\nFrojnd je pohvalio zakonsku regulativu u Srbiji o tretiranju hemikalija, koja je najbliža EU, ali i izrazio zabrinutost za ekositeme, jer Srbija ima samo šest odsto zaštićenog zemljišta, dok taj procenat u EU iznosi 20 odsto.\nMenadžer Gligo Vuković je naveo da je Srbija posebnu pažnju posvetila energetskom sektoru, kao jednom od najvećih zagađivača, podsetivši da Srbija mora da ispuni Ugovor o energetskoj zajednici, kojim su produženi rokovi za primenu nekih direktiva EU.\nOn je podsetio da je EPS napravio "Zelenu knjigu" sa planovima da uloži 1,2 milijarde evra u ekološku zaštitu, a već je krenuo sa postavljanjem filtera na termolektranama.\nTo je urađeno na obe elektrane u Obrenovcu i Kolubari, a uskoro će i na Moravi, čime će emisija čvrstih čestica biti smanjena 20 puta.


Potpisan ugovor: Počinje gradnja prve faze Koridora 5C kroz RS - BDC\nPotpisan ugovor: Počinje gradnja prve faze Koridora 5C kroz RS\nTrebalo bi koštati više od 500 miliona eura\nUgovor o izgradnji prve faze autoputa na Koridoru 5C kroz Republiku Srpsku, na pravcu između petlji Johovac (Tovira) i Rudanka (Kostajnica), potpisan je danas.\nU ime investitora “Autoputeva RS”, ugovor su potpisali direktor tog preduzeća Dušan Topić, a u ime izvođača radova generalni direktor kompanije “Integral inženjering” Slobodan Stanković i direktor podružnice građevinskog preduzeća “Granit” Skoplje u Banjoj Luci Zoran Trajanovski.\nEntitetski premijer Radovan Višković, koji je prisustvovao potpisivanju tog ugovora, ukazao je na njegov značaj za RS da bi se nastavila izgradnja mreže autoputeva kroz RS, ali i angažirala domaća građevinska operativa, što je preduvjet za povećanje BDP-a, rasta plaća.\nPodsjetio je da je izdata građevinska dozvola za gradnju mosta na Savi kod Bosanske Gradiške, a očekuju se aktivnosti na izgradnji trase prema Bijeljini i Srbiji.\nPrema ranijim procjenama, izgradnja autoputa na Koridoru 5C u RS trebala bi koštati više od 500 miliona eura, bez eksproprijacije nepokretnosti, PDV-a i interesa u toku gradnje.\nMinistar saobraćaja i veza RS Neđo Trninić je rekao da RS ovim pokazuje da je sposoban realizirati i zahtjevne infrastrukturne projekte, dok je Stanković rekao da će vrlo brzo biti započeti radovi na toj dionici, koje će raditi s partnerom “Granitom”.\nPrevious articleMukla tišina u Potočarima pred izricanje konačne presude Radovanu Karadžiću\nNext articleObustavljen saobraćaj preko Karaule


"Vojska dala strelište i oružje Vučku, Mutavom i Nevolji" - Centar za evroatlantske studije - CEAS\nDodaje se i da su omogućili ljudima iz kriminogene sredine da koriste strelište i municiju Vojske Srbije (VS).\nKako se navodi u saopštenju sindikata, prijavljeni se sumnjiče da su tokom 2015. i 2016. godine, zloupotrebljavajući svoj službeni položaj i falsifikovanjem službenih evidencija kroz koje su prikazivali fiktivno ostvareno radno vreme, pribavili protivpravnu imovinsku korist u iznosu većem od milion dinara.\n"Oni se sumnjiče i da su u periodu od februara do juna 2016. godine, licima iz kriminogene sredine, javnosti poznatim kao Vučko, Sale Mutavi i Velja Nevolja, kao i drugim licima koji nisu pripadnici VS, omogućili da van radnog vremena koriste strelište, naoružanje i municiju VS kako bi uvežbavali gađanja iz vatrenog oružja", navodi se u saopštenju.\nAleksandra Stanković, poznati i kao Sale Mutavi, ubijen je u oktobru u oružanom napadu u Beogradu dok je Veljko Belivuk, koji nosi nadimak Velja Nevolja, uhapšen jer policija smatra da je povezan sa ubistvom Vlastimira Miloševića.\n"Vojni sindikat Srbije, kao što je obećao, nastavlja sa borbom protiv nezakonitog rada i zlouotreba u redovima Vojske Srbije", navodi se u saopštenju.


FK Trajal spreman za takmičenje Prve lige, predstavljeno sedam novih igrača | RTK\nFK Trajal spreman za takmičenje Prve lige, predstavljeno sedam novih igrača\nU vikendu pred nama počinje nova sezona Prve lige Srbije. Fudbalski klub Trajal novajlija je u ovom takmičenju, a prema rečima sportskog direktora Milana Gašića ekipa je spremna za nove izazove i za početak Prve lige.\nGašić je na konferenciji za novinare rekao da su u prelaznom roku ojačali neke pozicije u ekipi. Na konferenciji za novinare predstavljena su sedmorica novih igrača, golman, bek, trojica iz veznog reda i dvojica napadača.\nPrvu utakmicu, u Prvoj ligi, ekipa Trajala igra u nedelju, u Beogradu, kada od 17 i 30 gostuje fudbalerima Bežanije.\nPrethodno : U mesnoj zajednici Kobilje sanirani putevi u Stancima, Sušici i Lovcima i prilaz mostu za groblje u Stancima\nSledeće : Crkva Svete Petke u Kapidžiji proslavila slavu Prepodobnu mučenicu Paraskevu


Prva međunarodna konferencija o slučaju Dragičević – Analiziraj.ba\nUdruženje “Pravda za Davida i svu djecu Bosne i Hercegovine“ organiziralo je prvu međunarodnu konferenciju „Građanski aktivizam u službi promoviranja značaja i uspostavljanja stvarne vladavine prava u BiH“ u Beču s ciljem insistiranja na krivičnoj odgovornosti svih onih koju su činjenjem, ali i nečinjenjem doveli do opstrukcije istrage u slučaju ubistva Davida Dragičevića.\nKonferenciji su prisustvovali predstavnici austrijskog Ministarstva za internacionalne i evropske afere, Ministarstva za vanjske poslove, sekcija za zapadni Balkan, Ludwig Boltzmann Instituta za ljudska prava, austrijskog Instituta za internacionalnu politiku, postdiplomskih studija za Ljudska prava i katedre za Socijalnu i kulturalnu antropologiju Univerziteta u Beču, kao i predstavnici organizacija za zaštitu ljudskih prava.\nUčesnici konferencije imali su priliku upoznati se s hronologijom slučaja “Dragičević”, a prezentirana je i detaljna analiza protesta, načina na koji su održavani.\nProfesor Vedran Džihić iz austrijskog Instituta za internacionalnu politiku naglasio je da ova konferencija ima značaj u dokumentiranju svih dešavanja, a kao drugi značaj skupa naveo je činjenicu da se održava u Beču zato što je u ovom slučaju zakazala država i njene institucije.\nOrganizatori konferencije napomenuli su da su mirna protestna okupljanja pokreta „Pravda za Davida“ nastala iz zajedničke potrebe građana BiH za pravdom što nije svakidašnja pojava. Simbol građanskih protesta, dignuta šaka, je univerzalni simbol otpora, što je obilježilo i ove proteste, podsjetili su.\nUčesnik konferencije bio je i bivši austrijski ambasador u BiH Martin Pammer koji je opisao svu nemoć internacionalne zajednice u ovom slučaju, nemoć onih koji možda mogu da pokrenu određene sankcije zbog ovakvog ponašanja odgovornih.\nAnalitičar iz Transparensy Internationala Uglješa Vuković je naveo sav trud i napor organizacija ljudskih prava koji su uložili u testiranju pravnih institucija, pravne države i raskinkavanje onoga što se krije iza kulisa demokratskih izbora, formiranja vlasti i demokratskih institucija.\nJedan od zaključaka konferencije ponavlja masovno rušenje i povredu osnovnih ljudskih prava koje proizilaze iz niza pravnih i istražnih nelogičnosti koje su prisutne u analizi slučaja „Dragičević“.\nKako je najavljeno na isti način na koji je napravljena izvještaj i hronologija ubistva Davida Dragičevića bit će napravljen sveobuhvatni izvještaj o svim ne riješenim ubistvima djece u BiH, ali i šire.\nTaj izvještaj prevest će na engleski i njemački i s tim izvještajem predstavnici organizacije obratit će se svim zvaničnim institucijama na nivou evropskom i svjetskom nivou, ali i strukovnim udruženjima.\nTagovi: david dragičevićkonferencija


Evropski parlamet: EU ponovo da svoj "strateški fokus" stavi na Zapadni Balkan\nEvropski parlament je u svom godišnjem izveštaju o primeni zajedničke spoljnje i bezbednosne politike istakao potrebu EU da svoj "strateški fokus" ponovo stavi na Zapadni Balkan.\nEU treba da nastavi sa svojim ambicijama u regionu, dajući tako novi zamah verodostojnoj EU politici proširenja navodi se u izveštaju EP, u koji je Tanjug imao uvid.\nGodišnji izveštaj, koji je sastavio predsedavajući Spoljnoplitičkim odborom Dejvid Mekalister, Evropski parlament usvojiće u sredu, 13. decembra, na plenarnom zasedanju u Strazburu.\nU izveštaju se naglasak se stavlja na činjenicu da su bezbednost građana EU, integritet teritorije EU, kao i stabilnost susedstava, pogotovo Zapadnog Balkana, ključni uslovi za stabilnost EU".\nNaglašava se potreba za ponovnim strateškim fokusom na Zapadni Balkan, uz prepoznavanje činjenice da bi EU trebalo da nastavi sa svojim ambicijama u regionu, dajući tako novi zamah verodostojnoj EU politici proširenja zasnovanoj na kriterijumima iz Kopenhagena, jačanju vladavine prava i otpornosti državnih institucija. "Verujemo da stabilnost Zapadnog Balkana mora da ostane najveći prioritet", kaže se u tom dokumentu.\nEvropski parlament poziva da se više napora uloži kako bi se poboljšali socijalno-ekonomski i politički uslovi u regionu.\nSuprotstaviti se vehabijskim mrežama, kriminalu, hibridnim pretnjama...\nNaglašeno je uverenje da su evrointegracije i regionalno pomirenje najbolji načini da se suprotstavi opasnostima od destabilizujućih stranih mešanja i uticaja, uticaju safalističkih i vehabijskih mreža, organizovanom kriminalu, međudržavnim razmiricama, kao i dezinfomacijama i "hibridnim pretnjama".\nMoramo ostati posvećeni negovanju visoko efikasnih političkih društava u regionu, stoji u tekstu Godišnjeg izveštaja EP o Zajedničkoj spoljnoj i bezbednosnij politici EU.\nEvropskim parlament kroz ovaj izveštaj takođe ponavlja da su EU vrata otvorena za članstvo država sa Zapadnog Balkana, čim one ispune uslove za to.\nIstovremeno, pozdravljaju se napori koji su u okviru Berlinskog procesa i Samita u Trstu doveli do dodatnog približavanja zemlja Zapadnog Balkna članstvu u EU.\nPosebna pažnja i podrška se moraju dati primeni ključnih institucionalnih i političkih reformi na Zapadnom Balkanu. Pozivamo Evropsku komisiju da razmotri izdvajanje dodatnih sredstava u Instrument Pretpristupne pomoći ( IPA ) kao jednom od najvažnjih mehanizama za podršku navedenim reformskim procesima, zaključuje se u delu Izveštaja posvećenom Zapadnom Balkanu.\nJačanje nezavisnih medija\nU ovogodišnjem Izveštaju o zajedničkoj spoljnoj i bezbednosnoj politici Evropski parlament poziva šeficu EU diplomatije Federiku Mogerini i zemlje članice da pojačaju napore i dodatno osnaže sposobnosti EU i država partnera da rade na suzbijanju neistinitih informacija i dezinformacija.\nU tom cilju poziva se na jačanje StratKom radne grupe u okviru Evropske službe za spolje poslove.\nEvropski parlament posebno je naglasio važnost jačanja nezavisnih medija u EU i regionu kako izvora verodostojnih informacija.\nRIVALITET, INTERESI I TRAŽENJE SAVEZNIKA... Šta se krije iza plana Slovenije da ubrza ulazak Zapadnog Balkana u EU? Koplja se lome oko jedne stvari


Slavnu lepoticu optužili da je "KOŠARKAŠI DODAJU JEDAN DRUGOM KAO LOPTU", njen BRUTALAN odgovor svima je zapušio usta! - Zena.rs\nKendal Džener je od čitavog klana Kardašijan najmanje završavala na stranicama tabloida, no došlo je i njenih pet minuta... Slavna manekenka je sve do nedavno uspevala da svoj privatni život drži podalje od očiju javnosti, a izgleda da polako prestaje da drži konce u rukama.\nKendal Džener nervni slom\nLepu 24-godišnjakinju paparaco fotografi nedavno su "uhvatili" kako ulazi u automobil NBA košarkaša Devina Bukera, a uprkos tome što nisu fotgorafisani jedno sa drugim, iz slika je jasno kao dan da su se zatekli na istom mestu u isto vreme.\nDa li je ovo novi dečko mlađane Kendal? Foto: Profimedia\nUbrzo nakon što su ove slike obišle svet, Kendal se našla na udaru hejtera na društvenim mrežama, a sve zbog njenih identičnih ljubavnih izbora.\nNaime, pre Bukera, koji trenutno igra za Finiks Sanse, atraktivna brineta zabavljala se i sa Benom SImonsom, koji je njen poslednji zvanični dečko. Takođe, povezivana je i sa košarkašima Džordanom Klarksonom i Blejkom Grifinom.\nUpravo zato, Internet trolovi su prilično okrutno zaključili da je "košarkaši dodaju jedan drugom poput lopte", uz još čitav niz uvreda na taj račun. No, Kendal je rešila da ne prećuti ovakve uvrede, već se oglasila na Tviteru povodom njih.\n"Ljudi se ponašaju kao da ja ne kontorlišem gde će moja vagina završiti", napisala je ona, a ovaj tvti su ubrzo lajkovale i prokomentarisala sve njene sestre, pruživši joj podršku.\nInače, Devin Buker i Kendal su se upoznali još ranije, dok je on bio u vezi sa njenom bivšom priajteljicom Džordan Vuds, pa su se u nekoliko navrata družili. A da li sada imaju nešto više od prijateljstva - vreme će pokazati.


Tag: Kancelarija za KiM - Radio Kontakt Plus\nTag: Kancelarija za KiM\nPetkoviću ponovo zabranjen ulazak na KiM\nDirektoru Кancelarije za Кosovo i Metohiju, Petru Petkoviću, vlasti u Prištini danas su ponovo zabranile da poseti Kosovo, uruči pomoć socijalno ugroženima i obiđe Srbe.\nSvečano otvoren most kod Dudinog krša\nMost preko Ibra kod "Dudinog krša", dužine 80 metara, koji povezuje Kosovsku Mitrovicu sa magistralnim putem Raška-Priština, danas je svečano otvoren. Radovi na rekonstrukciji zgrade Službe za fizikalnu medicinu i rehabilitaciju KBC Kosovska Mitrovica, počeli su danas.\nKancelarija za KiM: Kamenovana kuća u Cernici\nKancelarija za Kosovo i Metohiju saopštila je večeras da je porodična kuća i dvorište Stojana Vasića iz Cernice kod Gnjilana kamenovana danas u poslepodnevnim satima.\nVelika Hoča: Polomljen krst i uklonjena srpska zastava sa spomenika ubijenim i kidnapovanim Srbima\nTokom dana u Velikoj Hoči polomljen je krst na spomeniku posvećenom ubijenim i kidnapovanim Srbima sa teritorije opštine Orahovac, oboren je i jarbol sa zastavom koja je odneta, saopšteno je iz Kancelarije za Kosovo i Metohiju.\n16:30, 14.11.2021 |\nKancelarija za KiM: Grafiti uvredljivog sadržaja u Vitini\nNa seoskom putu u mestu Mogila, u opštini Vitina, jutros su osvanuli natpisi “Albania” i “ALB”, kao i jedan izraz neprimerene sadržine ispisan na zidu jedne kuće, saopšteno je iz Kancelarije za Kosovo i Metohiju.\nPetković o antidamping merama: Priština traži povod za krizu\nNakon što je kosovska ministarka industrije i trgovine, Rozeta Hajdari, potvrdila danas da su donete dve odluke o "antidamping merama zaštite" protiv dela proizvoda koji se uvoze iz centralne Srbije, direktor Kancelarije za KiM, Petar Petković, ocenjuje da je Priština ponovo posegnula za "jednostranim potezima", i da pokušava da izazove novu "nestabilnost i podigne tenzije na terenu".\nKancelarija za KiM: Napad na Srbe u Južnoj Mitrovici nastavak i posledica bezumnih akcija Prištine\nNapad Albanaca na grupu Srba u južnom delu Mitrovice, iz Kancelarije za KiM vide kao nedopustivi incident koji predstavlja nastavak i posledicu "bezumnih akcija Prištine čiji specijalci danima provociraju srpski narod na prelazima na severu KiM".


Sputnjik na licu mesta: Ekskluzivne fotografije iz oslobođenog Han Šejhuna u Idlibu - Sputnjik Srbija\n13:06 19 Januar 2021\nSputnjik na licu mesta: Ekskluzivne fotografije iz oslobođenog Han Šejhuna u Idlibu\n14:38 22.08.2019 (osveženo 15:25 22.08.2019) Preuzmite kraći link\nDopisnik Sputnjika je prvi predstavnik stranih medija koji je posetio Han Šejhun nakon oslobađanja od terorista, čije je uporište bio poslednjih pet godina.\nSirijski vojni zvaničnik je potvrdio Sputnjiku da su Vladine snage zauzele Han Šejhun i da je u toku čišćenje terena od terorista. U toku je i deminiranje grada.\nOslobođeni Han Šejhun\nNovinar se lično uverio u oslobađanje ovog uporišta terorista.\nPo njegovim rečima — grad je u velikoj meri uništen.\nHan Šejhun je pet godina bio najveća baza terorista na jugu Idliba. Osim naoružane opozicije, u tom regionu se nalaze i pripadnici Nusra fronta.\nNedavno su u Nur Sultanu održani pregovori o deeskalaciji u regionu, dok je 2. avgusta u Idlibu stupio na snagu „režim prekida vatre“.\nKomanda sirijskih snaga je saopštila da zaustavlja ofanzivu ako Turska bude poštovala rusko-turski sporazum, koji je postignut u septembru 2018. godine u Sočiju. Glavna tačka ovog sporazuma je povlačenje teškog i srednjeg naoružanja militanata na 20 kilometara od demilitarizovane zone u Idlibu.\nTri dana kasnije, 5. avgusta, vojska je nastavila ofanzivu zbog kršenja uslova od strane militanata, koji su iskoristili zatišje, napali pozicije sirijske vojske na severu provincije Hama i više puta otvarali vatru na naseljena mesta u tom području.